Euskal Herriko bidaia-gida/Ibilbideak/Kukutza edo Elorritxugana — Wikibooks\nEuskal Herriko bidaia-gida/Ibilbideak/Kukutza edo Elorritxugana\nKukutza edo Elorritxugana\nSanta marina, Kukutza, Elorritxugaina, Senagorta, Jesuripozoeta, Zubiaur\n10,5 km. 2 ordu eta 30 mn.\nOrozkoko ibilbide sarean gaindi ibiliko gara ibilbide honetan, eta Kukutza tontorra igotzea izango da txangoaren helburua.\n2 Arrolako tontorra\n3 Kukutzatik Donibanera\nOrozkoko ibilbide sarean hamaika aukera marraztu dituzte oraintsu ibarreko zoko-mokoak ezagutarazteko. Zubiaurreko erdigunetik abiatuta, esaterako, Ubizear eta Kurtzeganako trikuharrira doan bidea har daiteke, betiere PR-BI 34 luzera txikiko zidorra gogaide. Beste aukera bat, akaso aurrekoa bezain interesgarria dena, Santa Marinako begiratokikoa da. Guk, ordea, baselizan gelditu gabe, ibilbidea luzatuko dugu, eta Laudioko muga-mugan dagoen Kukutza edo Elorritxuganako tontorra bisitatzera abiatuko gara. Horixe izango da helburua.\nHortaz, Orozkoko Zubiaur auzoan emango diogu hasiera ibilbideari (Bizkaia). Altube ibaiaren gaineko zubiaren ondoan gaudela, Bilbo aldera urratsak egiten hasiko gara. Metro batzuk baino ez; izan ere, Donibane auzora doan errepideari jaramon egingo diogu. Etxeluzea nekazari turismorako bide-seinaleak ere baliatuko ditugu saihesbidearen azpitik igaro ostean, Donibaneko elizaren parera iristeko xedez. Bidegurutzeraino bideratu gaituen PR-Bi 35 zidorra bazter egingo dugu han, eta ezkerraldetik doan GR 123 ibilbide luzeko zidorrari men egingo diogu. Santa Marina eta Arrola helburua dituen bideari jarraitzen hasiko gara, beraz.\nBadaramagun errepide estuak ezkerrera egingo du laster. Aurrerago, bidea bitan banatzen dela, eskuineko pista hartu eta leun-leun jarraituko dugu asfaltoa amaitzen den arte. Ez larritu, basabide batek jarraipena emango baitio errepideari.\nHala, ibilian-ibilian eukaliptoak ondoan ditugula jarraituko dugu, galbiderik gabe. Birlandaketa saila bukatzean-edo, basabideak eskuinera egin eta, langa xume bat igarota, malda pikuan gora ibiliko gara. Lehen metroak egindakoan, ur-biltegi txiki bat ikusiko dugu basabidetik distantzia eskasera. Gora egiteari eutsirik, bidebanatze batera helduko gara azkenik.\nHan goian, ezkerrera egin eta pinuek lagunduta, goratasuna gogo biziz hartuko dugu. Goragoko bidebanatzean, eskuinetik segitu eta magalari gortea egiten hasiko gara. Xenda itxura hartuko du bideak orain. Alanbre bat gurutzatuko dugu segituan, eta pagadira iritsiko gara berehalakoan. Hosto erorkorreko basoa alderik alde zeharkatuko dugu, betiere noranzkoa apenas aldatu gabe, baita goratasuna apurka-apurka hartuta ere.\nPagadia mugatzen duen alanbre batera heltzean, sigi-saga egingo dugu mazelan zehar eta, azkenean, mugarri handi bat altxatzen den lepora igoko gara. Tindu horiko bide-seinaleak agertuko zaizkigu han, lepoaren babesean: pintura arrastoak Orozkon hasi eta Katadio baselizatik igarota, Santa Marina eta Arrola parajeak helburu dituen zidor balizatuari dagozkio. Lepoko basabidea zeharkatuko dugu eta, maldan gora jarraituta, Arrolako tontorrera helduko gara. Orozkoko paisaiaz gozatzeko balkoi interesgarrian gaude. Huraxe baliatuko dugu atseden hartzeko, tontorrean parke bat egokituta dago eta.\nTontorreko aterpetxearen eta baselizaren artean igarota, Izartzagan eta Larragorri aldera egiten duen basabidetik jarraituko dugu, ibilkera patxadatsuaz. Jesuripozoeta inguruan iturri bat ikusiko dugu, baita Donibane auzotik igotzen den bide zabala ere. Handik egingo dugu itzulera behin Kukutza igota. Beraz, ibarrera jaisten den bideari muzin eginda, zuzen jarraituko dugu. Hurrengo bidebanatzean eskuinera joko dugu eta, hegiz hegi, Elorritxuganara helduko gara. Tontor panoramikoa baita, inguruko parajea mugatzen duten hainbat eta hainbat mendigune bistaratuko ditugu gainaldetik, Untzuetako gaztelua, Gorobel eta Carbonilla mendiguneak, besteak beste.\nTontorretik Jesuripozoetako iturrira itzuliko gara berriz, eta, han, ezkerrera hartuta Donibanerantz abiatuko gara. Oditzaga, Sagarminaga eta Meatza auzoak atzean utzi ostean, Orozkon bertan itxiko dugu zirkuitua.


52 ikastolatan abiatu da jazarpenaren aurkako KiVa programa . diariovasco.com\n52 ikastolatan abiatu da jazarpenaren aurkako KiVa programa\nAditu finlandiarrek aurkeztu zieten programa ikastoletako ordezkariei iazko apirilean. / USOZ\nLH-ko 18.000 ikaslerengana heldu da Eguberrietako oporraldia amaitu ostean, baina helburua da programa ikastola guztietara hedatzea\n9 enero 201711:35\n2016ko apirilaren azken egunetan, hitzarmena sinatu zuten Ikastolen Elkarteak eta Finlandiako Turkuko Unibertsitateak ikasturte berriarekin batera herrialde hartan horren arrakastatsua izan den eskola jazarpenaren aurkako programa ikastoletan ezartzeko. 52 ikastolak hartu zuten hasiera batean programa martxan jartzeko erabakia eta, prestakuntza eta egokitzapen lanak burututa, ikastola horietan abiatu da KiVa urte berriarekin batera.\nGuztira, 18.000 ikasleri eragingo die arreta nagusia prebentzioan eta eskola komunitatea osatzen duten guztien arduran jartzen duen programak. Ikastolen Elkarteak ohar baten bidez jakinarazi duenez, «52 KiVa ikastola ditugu, beraz, gaurtik aurrera. Lehenbiziko 52ak; izan ere, programa Euskal Herriko ikastola guztietara hedatzea baita helburua».\nLehen Hezkuntzako 18.419 ikasle hasi dira parte hartzen programa honetan. Mundu mailan eskola jazarpenari aurre egin eta hura murrizteko programarik eraginkorrena da KiVa, Finlandiako Turkuko Unibertsitateak garatutakoa. KiVak ikastola komunitate osoa hartzen du bere baitan; ikasleak, irakasleak, langileak eta gurasoak. Hartara, eskola jazarpenari aurre egitea guztien eginkizuna dela azpimarratzen du. Helburua, noski, ez da jazarpenak murriztea, baizik eta bakar bat gehiago ere ez gertatzea. Ikastolek xede hori lortzeko borondate irmoa dute.\nHurrengo egunetarako, adierazi dutenez, ekitaldi bereziak antolatu dituzte ikastolek, KiVa programa ezagutarazi eta ikastoletan txertatzeko.\nCinco preguntas del test PISA


Ablis - Wikipedia, entziklopedia askea.\nAblis Frantziako udalerria da, Yvelines departamenduan dagoena, Île-de-France eskualdean. 2013an 3.201 biztanle zituen.\nJean-Louis Barth (en)\n48° 31′ 00″ N, 1° 50′ 08″ E / 48.5167°N,1.8356°E / 48.5167; 1.8356Koordenatuak: 48° 31′ 00″ N, 1° 50′ 08″ E / 48.5167°N,1.8356°E / 48.5167; 1.8356\nBoinville-le-Gaillard, Orsonville, Prunay-en-Yvelines, Saint-Martin-de-Bréthencourt eta Sonchamp\n3.443 (2018ko urtarrilaren 1a)\n1.747 (%50.7) 1.692 (%49.1)\n2007an Ablis udalerrian erroldatutako biztanleak 3.201 ziren. Familiak 1.045 ziren, horien artean 169 pertsona bakarrekoak ziren (90 bakarrik bizi ziren gizonak eta 79 bakarrik bizi ziren emakumeak), 263 seme-alabarik gabeko familiak ziren, 542 seme-alabak dituzten bikoteak ziren eta 71 seme-alabak dituzten guraso-bakarreko familiak ziren.\n2007an 1.122 etxebizitza zeuden, 1.063 familiaren etxebizitza nagusia ziren, 11 bigarren erresidentzia ziren eta 49 hutsik zeuden. 968 etxeak ziren eta 153 apartamentuak ziren. 1.063 etxebizitza nagusietatik 875 bere jabearen bizilekua ziren, 173 alokairuan okupaturik zeuden eta 15 doan lagata zeuden; 15 etxek gela bat zuten, 67 etxek bi zituzten, 107 etxek hiru zituzten, 210 etxek lau zituzten eta 664 etxek bost zituzten. 891 etxek euren parking plaza propioa zuten azpian. 410 etxetan ibilgailu bat zegoen eta 583 etxetan bat baino gehiago zituzten.\nAblis udalerriko biztanleria-piramidea 2009an .\n2007an batez besteko errenta 13,6€/h zen. Goi karguen kasuan 22,9€/h zen (23,9€/h gizonen artean eta 19,3€/h emakumeen kasuan), erdi-mailakoak 14€/h (14,5€/ h gizonentzat 13,3 emakumeentzat), enpleatuentzat 10,1€/h (10,6€/h gizonen kasuan eta 10,1€/h emakumeen kasuan) eta langileentzat 10,5€/h (10,8€/h gizonek eta 9,5€/h emakumeek).\n2007an lan egiteko adina zuten pertsonak 2.120 ziren, horien artean 1.643 aktiboak ziren eta 477 inaktiboak ziren. 1.643 pertsona aktiboetatik 1.546 lanean zeuden (818 gizon eta 728 emakume) eta 96 langabezian zeuden (50 gizon eta 46 emakume). 477 pertsona inaktiboetatik 143 erretiraturik zeuden, 213 ikasten zeuden eta 121 "bestelako inaktibo" gisa sailkaturik zeuden.\n2009an Ablis udalerrian 1.081 unitate fiskal zeuden, 3.225 pertsonek osaturik. Pertsona bakoitzeko diru-sarrera fiskalaren mediana urteko 22.202 euro zen. \n2007an zeuden 150 komertzioetatik, 8 erauzte enpresak ziren, 5 janari enpresak ziren, 2 garraiorako elementuen fabrikazioko enpresak ziren, 9 bestelako produktu industrialen fabrikazioko enpresak ziren, 24 eraikuntza enpresak ziren, 31 ibilgailuen saltze eta konpontze enpresak ziren, 8 garraio enpresak ziren, 10 ostalaritza eta jatetxe enpresak ziren, 3 informazio eta komunikazio enpresak ziren, 5 finantziazio enpresak ziren, 10 higiezinen enpresak ziren, 20 zerbitzu enpresak ziren, 11 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 43 zerbitzu publikoetatik, 1 jendarmeria zen, 1 posta bulegoa, 2 banku bulegoak, 5 ibilgailuen konpontzeko eta nekazaritza tresnetako lantokiak, 6 igeltseroak, 4 margolariak, 2 zurginak, 6 iturginak, 3 argiketariak, 2 ile apaindegiak, 7 jatetxeak eta 4 higiezinen agentziak.\n2009an zeuden 8 establezimendu komertzialetatik, 3 supermerkatuak, 1 brikolaje denda handia zen, 2 okindegiak, 1 harategi zen eta 1 lore-denda zen.\n2000. urtean Ablis udalerrian 17 nekazaritza-ustiategi zeuden, 2.240 hektarea erabiltzen.\nPrunay-en-Yvelines (3,1 km)\nBoinville-le-Gaillard (3,7 km)\nOrsonville (4,3 km)\nSaint-Symphorien-le-Château (5,6 km)\nBleury (6,5 km)\nPonthévrard (6,7 km)\nParay-Douaville (6,8 km)\nSaint-Martin-de-Bréthencourt (6,8 km)\nSonchamp (7,2 km)\nLevainville (7,6 km)\nAuneau (7,7 km)\nOrphin (8,0 km)\nAzken aldaketa 12 otsaila 2021(e)an, 21:38(e)tan\nOrriaren azken aldaketa: 12 otsaila 2021, 21:38.


Zuriketa morea zuena, borroka feminista gurea — ELA Sindikatua\nZuriketa morea zuena, borroka feminista gurea\nZuriketa morea zuena, borroka feminista gurea Gutako asko azken bi urteetako greba feministen ajeak jota helduko gara aurtengo Martxoak 8, Emakumeon Nazioarteko Egunera. Argi dago mundu guztiko emakumeok behingoz planto egin dugula. Feminismoak ez dauka atzerapausorik emateko inongo asmorik; are gehiago, betiko boteredunentzat deseroso izaten jarraituko du. Hala behar du izan gainera! Feminismoak ez duelako zerikusirik erakunde publikoek, Euskal Herrikoek ere, maisuki egiten duten purplewashing edo zuriketa morearekin. https://www.ela.eus/eu/iritziak/zuriketa-morea-zuena-borroka-feminista-gurea https://www.ela.eus/eu/iritziak/zuriketa-morea-zuena-borroka-feminista-gurea/@@download/image/77161a6a-1388-4c24-9fa2-7b9a25a3f303.jpg\nJone Bengoetxea- ELAko genero politika saila\nGutako asko azken bi urteetako greba feministen ajeak jota helduko gara aurtengo Martxoak 8, Emakumeon Nazioarteko Egunera. Argi dago mundu guztiko emakumeok behingoz planto egin dugula. Feminismoak ez dauka atzerapausorik emateko inongo asmorik; are gehiago, betiko boteredunentzat deseroso izaten jarraituko du. Hala behar du izan gainera! Feminismoak ez duelako zerikusirik erakunde publikoek, Euskal Herrikoek ere, maisuki egiten duten purplewashing edo zuriketa morearekin.\nBat-batean badirudi guztiok garela feminista; gutxienik, denek parte hartu nahi dute ospakizunean. Haatik, mozkortze feminista honek baditu arriskuak, eta horiek aipatu nahi ditugu. Sistemaren ohiko jokabidea da aldarri feministak asimilatu eta haiek lantzea, birziklatzea, horiekin hitzaldiak, propaganda eta marketing sasi-feminista egiteko. Sarri, gainera, bere helburua lortu du horrela.\nHemen ere non instituzioek ustezko euskal oasia saltzen saiatzen diren, are gehiago M8-a bezalako data esanguratsuan. Hau gutxienez, ironikoa da egitea egun berean Gipuzkoako zahar egoitzetako emakume langileak 237 greba egunetara helduko direnean. Antza, berdintasunaren paradisu honetan prekaritatea ez da hain larria, eta lan gatazkak, curriculumetik ezabatu beharreko orban bat besterik ez.\nHorren adibide argia da Gipuzkoako Aldundiaren ahalegina: adinekoen egoitzetan nagusi diren prekaritateari, lan-baldintza kaskarrei, garrantzia kentzen die; aldi berean Gipuzkoa lurralde eredugarri gisa saldu nahi dute, ustez Europako ongizatearen eta genero berdintasunaren lehen postuetan dagoelako. Zoritxarrez, propagandak eragina du, baina gure susmoa da zaintzaren krisia uste baino lehenago benetan lehertuko dela; gainera, uste dugu zaintza merkantilizatuak sostengatzeko oinarria prekaritatea eta langileen esplotazioa izateak muga bat duela. Beraz, grebak bere horretan darrai.\n“Langile-greba feminista”. Hala esaten diogu, baita ohore egin ere, klase-borroka feminista gurean aspaldidanik ari baita egosten eta lehertzen lantokietan, kaleetan eta, batez ere, etxeetan. Langile epika edo errelato feminista batik bat kaleetan idazten da; egia da greba hauek, ehundaka eta milaka emakumeen borroka hauek, ez dutela merezi duten aitortza sozial politikorik iritsi. Borrokaren protagonista askok, bestalde, sekula ez zuten pentsatuko bizitzak halako ibilbide batera bultzako zituenik. Megafono eta pankartak hartu dituzten emakumeak; gatazka sozializatzeko herrietan zehar martxak eta manifestazioak egiten dituzten emakumeak; Donostiako kaleetan hainbat ekitaldi antolatzen dituzten emakumeak: zaintzaren jaialdi paraleloa -Zaintzaldia-, zunbatoiak, argazki lehiaketak, performanceak… Patronalarekin negoziazio mahaian bilera gogorrak egitera behartutako emakumeak... zerrenda nahi beste luza genezake.\nBestalde, greba egiten duten emakumeak gaiztoak omen dira, batez ere arduradun politiko, agintari eta hauen adiskide diren enpresa eta patronalen ustez (esaterako, zahar-etxeen kasuan). Emakume hauek, gainera, bekaturik larrienetakoa ari dira egiten: “uko” egiten diote zaintzeari, hots, agindu patriarkalaren arabera emakumeoi dagokigun eginkizun sozialari.\nLangile greba feministetan kontutan izan beharreko beste osagai bat dira kolektiboaren barnean sortzen diren loturak eta zaintza-sareak. Ondoren aipatuko dudan esaldia autolaguntzako edozein liburutan ager daiteke akaso, baina grebaren kasuan ere egia dela esango nuke: “jendeak ez du inoiz prozesuaren parte izan nahi, bai ordea emaitzaren parte. Haatik, prozesuan zehar erabakitzen da nork merezi duen emaitzaren parte izatea”.\nAreago, zahar-etxeen gatazkan guztiak izango dira emaitzaren partaide, onuradun. Agian prozesuan parte hartu ez dutenak ere, edo ez denbora guztian behintzat.\nLerrook emakume horiei guztiei eskaini nahi dizkiet. Agian ez dute abangoardia iraultzaile bat osatzen; agian ez dira konturatzen zer nolako iraultzak ari diren gauzatzen, baina guztien alde ari dira borrokan. Emakumeak greba egiten ari dira lan sektore prekarizatu eta feminizatuetan. Ezin ahaztu, puntu honetan, emakume batzuk greba egiteko aukera ere ez dutela: hor ditugu etxeko langileak eta emakume langile internoak. Hauei ez zaie langile izaera ere aitortzen, eta izugarrizko esplotazio eremu batean murgilduta bizi dira.\nDuela gutxi lagun batek deitoratzen zuen jendartea anestesiaren eraginpean dagoela; zuzenean eragiten ez diguten injustiziak pairatzen dituztenekiko oro har ez dagoela enpatiarik. Askotan espero dugu besteak mugitzea. Lan-gatazka feministen eragina eta ondorioak neurtzea ez da erraza, baina ziur gaude merezi dutela. Borrokak beti merezi du.


Ibilbideak eta pasealekuak - IrriSarri Land\nAhaztu iparrorratza, edo ez!\nFinka inguratzen duten mendiak oso ederrak dira. Klima atlantiarra da, kostatik 20 kilometrora eta Pirinioetatik 30 kilometrora baitago parkea. Horregatik, goiz bakarrean ekosistema ezberdinak ezagutzeko aukera duzu bazkalordura berandu iritsi gabe.\nIrriSarri Land parkea zeharkatzen duten hainbat bide dituzu, baita bertatik igarotzen diren beste hainbat ere, tartean Bidasoako Bide Berdea. Adin eta baldintza fisiko orori egokitutako ibilbide errazak dira. Zenbaitek “zerbait gehiago” eskainiko dizute. Zatoz ezagutzera!\nMendien eta itsasoaren ikuspegi panoramikoa\nHainbat mugarriren bidez, IrriSarri Land eta inguruko fauna, flora, mendiaren erabilera anitzak, finkaren historia eta beste hainbat gauza ezagutzeko aukera ematen duen ibilbidea. Mugarriak, gainera, oso interesgarriak dira haur eta helduentzat. Jaitsi planoa eta egin bidea zure erritmora.\n6 kilometroko ibilbidea\nEta sorpresaren bat edo beste!\nIbilbide hau abenturazale txikientzat diseinatuta dago. Sokak, enborrak, eskalada egiteko guneak, eta 50 metroko altueran dagoen tibetar zubia. Dibertsioa eta ariketa ez dira faltako! Ezin duzu galdu!\nGure ibilbideak egiteko ez duzu sasoian egon beharrik. Gainera, xarmak (Carpinus betulus) ikusi ahal izango dituzu. Hain zuzen, zuhaitz espezie horri esker eskuratu du inguruneak natura-erreserba izendapena; izan ere, penintsula osoan, soilik bertan daude zuhaitzok.\nAnimalia ugari bizi dira IrriSarri Landeko baso eta larreetan. Ibilaldietan zaldiak, azeriak eta katagorriren bat edo beste ikusi ahal izango dituzu. Eta zuhaitzen artean xehetasunez bilatzen baduzu, galtzagorriak ikusteko aukera ere izango duzu.\nUraren xuxurla presente dago ibilbideetan, ubide ugarik zeharkatzen baitute finka. IrriSarri Landen, hain zuzen, du sorlekua San Juan Xar iturrira doan ubideak. San Juan Xar iturriak, halaber, natura-erreserba izendapena du eta bertako urak ahalmen sendagarriak dituela uste da.\nZatoz gozatzera, paseo bakar batekin ez duzu aski izango!


Salvador de Bahíaren hirigune historikoa - Wikipedia, entziklopedia askea.\nSalvador de Bahíaren hirigune historikoa\nSalvador de Bahíaren hirigune historikoa1\nEskualdea2 Latinoamerika eta Karibe\nKoordenatuak 12°58′00″S 38°30′00″W / 12.96667°S 38.50000°W / -12.96667; -38.5000012°58′00″S 38°30′00″W / 12.96667°S 38.50000°W / -12.96667; -38.50000\nSalvador de Bahíaren hirigune historikoa Barsilgo Bahía estatuaren Salvador de Bahía hiriaren alde zaharra da. Auzoan garai kolonialaren eraikuntzak eta kaleak ikus daitezke. 1985tik Gizateriaren Ondarea da.\nSalvador de Bahíaren hirigune historikoa barruti hauekin osatuta dago: Pelourinho, Katedrala eta Pilar. Sartzeko bidea Rua Chile kaletik da, Castro Alves plazan hasita Katedraleko plazan bukatzeko.\nHirigune historikoaren kokapena.\nHiria 1549an sortu zen, Tomé de Sousaren aginduz. Helburua Portugaldar Gobernuaren egoitza Brasilen izatea zen. Etsaien erasoetatik libre egoteko, haisera batean itsas labar batean egin zen. Lehengo kaleen trazaketa Luís Dias arkitekto portugaldarrari egotzi zaio. Ondoren, hiria itsaso aldera zabaldu zen, kostaldeko zerrenda estu bat betez. Horrela Behe Hiria edo Cidade Baixa sortu zen Goi Hiriaren edo Cidade Alta aldean. Bi zonalde hauen arteko komunikazio mendetan arazo bat izan da: bideak ireki ziren baina komunikazioa bakarrik Parafuso igoigaluaren eraiketarekin normaldu zen, 1872an.\nRobert Smith historialariaren ustez eraikuntza monumentalaren fasea XVII. mendearen hasieran eman zen, Pizkudeko arkitekturatik Barroko arkitekturarako joera aldaketarekin. Garai horretan eliza, etxezahar eta monumentu nagusiak eraiki ziren: Carmoko eliza, Santa Teresa komentua, San Frantzizko eliza, Udaletxea, Río Branco jauregia...\nXX. mendearekin hirigune historikoa dekadentzia fase batean sartu zen. 1938 eta 1945 artean Instituto do Patrimônio Histórico e Artístico Nacional (IPHAN) erakundeak eraikuntza desegoki baten bat bota zuen baina hori ez zen nahikoa izan degradazioa gera arazteko. Okerrerako prozesua 1960tik aurrera gogortu zen. Egoera horren buelta 1984an hasi zen; urte horretan IPHANek 80 hektarea bota zuen horrela, 1985an, Unescoren Gizateriaren Ondarearen kalifikazioa eskuratzeko. 1991an Pelourinho ingurua berreskuratzeko prozesuari ekin zioten, esaterako, aktibitate batzuk beste inguruetara eramanez.\nGaur egun Salvador de Bahíaren hirigune historikoak turismoa erakartzeko ezinbesteko zonalde monumentala da.\nSan Salbatzailearen katedrala, auzoko eraikuntza garrantzitsuenetariko bat.\nHirigune historikoan beste eraikinen artean hauek ikus daitezke:\nSan Salbatzailearen katedrala\nSan Frantzisko komentuaren eliza\nRuy Barbosa etxea\nSalbatzailearen Apezpiku Jauregia\nRío Branco jauregia\n(Portugesez):Bahíako Gobernuaren webgunea.\nGizateriaren ondare: 309\nBahíako estatua (Brasil)


Argazkia: Fotomatones seriea, 2002-2016\nAmaiera: Igandea, 2020(e)ko Azaroaren 15a\nGema Intxaustiren ekoizpena, laurogeita hamarreko hamarkadan Euskal Herrian gertatu zen eskulturaren hizkuntzen berrikuntzarekin lotuta dago bere lehen etapan, eta eskultura-sail horiek etxeko giroari lotutako materialekin eginak daude.\nHamarkada horren amaieran piztu zitzaion Gema Intxaustiri (Gernika-Lumo, 1966) testuen, marrazkien eta argazkien erabileraren inguruko interesa, eta, horren ondorioz, Erresuma Batura joan zen zinema- eta bideo-ikasketak egitera. Garai horretakoak dira Bilboko eta Londresko leku publikoetako fotomatoiak erabiliz egindako lanak. Mugimendurako eta denborarako muga zorrotzak zehazten dituen teknologia hori erabiltzeak irudi kopuru mugatu baten bidez eraikitako narrazioak sortzen ditu, non ohikoak baitira zinemaren eta artearen historiei egindako keinuak. Ildo horretatik, maiz aurkitzen dira haren obretan behin eta berriz agertzen diren aipuak eta eskurapenak, jatorrizko materialen zentzu narratiboa testu eta irudiaren interpretazio posibleak aldatu eta biderkatzen diren espazioetara eramaten dutenak, hizkuntza ororen izaera politikoa agerian utziz. Eragiketa iradokitzaileak, non zatiketa, errepikatzea edo omisioa funtsezko estrategiak baitira piezak eraikitzeko.\nGema Intxaustiren formatu handiko bakarkako lehen erakusketa Ibilbide Artistikoaren Gure Artea Saria jaso eta urte eta erdi geroago inauguratu da. 1990eko hamarkadaren hasieratik, hau izan da Intxaustiren ezaugarria —gogoratu digu Lourdes Méndez antropologo feministak saria ematean—: «Zerbait esateko, kontatzeko, sentiarazteko eta susmarazteko beharra duenean egitea erakusketa. Lan artistiko motela, lasaia garatzeko aukerak markatzen du haren ibilbidea, zenbatzeko modukoa izateak kalitatea ezkutatzen duen denboran hain arriskutsua». Errealitate konplexuak sinplifikatzeko obsesio garaikidearen aurkakoa den erritmo motela, kontzeptuzko eta/edo gizarteko faktore erabakigarriak ezabatzeak dakartzan ondorio politiko penagarriez jabeturik.\nGema Intxausti artea «ikusteko» darabilen artista da, María Zambranok Algunos lugares de la pintura liburuan jasotako tradizioan: «arte gisa ikusten den artea ez da ikusarazten duen artea». Intxausti artistaren irudia artelangiletzat hartzen duten artisten sagakoa da, eta artea harago ikusten ikasteko diziplinatzat hartzen duena, ezagutza sortzeko metodotzat. «Haritik tiraka» eta «saltsa mehe egitea» Intxaustiren hiztegiko ohiko adierazpideak dira. Azken 30 urteotan, lan artistikoaren metodo bat garatu du, zantzu txikiak, pista solteak eta diskurtso monolitikoen pitzadurak aztertuz. Hainbat elementu (objektuak, irudiak, pertsonaiak, istorioak, etab.) aipatzeko gai den metodoa, elkarreraginean, zeinuaren/adierazlearen postulatuak gainditzeko eta esanahi berriak sortzeko behar den tentsioa sortzen dutenak. Horretarako, artistak, askotan, elementuen zerrendak egiten ditu, eta zerrenda horiek esanahi berri bat emateko taulan jartzen ditu gero jokoan. «Konturatu nintzen zerrenda hartako zati batzuk hautatuz narrazio bat eraikitzen nuela, egunerokotasunaz, itxuraz haratago, fede ematen zuena» zioen artistak duela gutxiko elkarrizketa-testu batean.\nEtxeko materialekin —zapiak, zelopapera…— egindako lehen eskultura-lanetatik oin-puntetan bezala igarotzen da erakusketa honek azken 20 urteetan egindako piezak ditu ardatz, marrazkian, argazkigintzan eta testuan oinarrituta. Zinemaren eragin handia dute piezek. UPV/EHUko Arte Ederren Fakultatean eskultore gisa trebatua, Gema Intxausti «zinemaren azken belaunaldikoa» da, 80ko hamarkadakoa, «zazpigarren artea» zinekluben, zineforumen, telebistan espezializatutako programazioen eta aldizkari eta liburu ugariren bidez asko zabaltzen zen testuinguru batekoa. Hainbat hamarkadatan autore-zinema, zinema esperimentala, klasikoa eta haien teorizazioak ezagutu ondoren, lan eta jakintza horiek unibertsitate-geletan ere eskura ditzakeen belaunaldikoa. Gainera, belaunaldi horrek harreman estua ezartzen du zinemaren eta arte garaikidearen artean.\nDiskurtso-ekoizpena egituratzeko tresna baten bila, Gema Intxaustik zinema-gidoi ikasketak egin zituen azkenean, urte batzuk geroago, Londresen bizi zenean, museo eta arteerakundeetako aretoetako zaintzaile-lanetan ari zen bitartean. Urte horietan, bere hitzetan, egunak «beste batzuek nola begiratzen duten begira» pasatuko ditu.\nErakusketa honen izena, Jendetzaren erdian, atxiloketari begira, erakusketan ikusgai dagoen artelanetako bat, Unframed Jane (2015-2019), osatzen duten marrazki sailetik dator. Bertan, Alfred Hitchcock-ek bere filmetan egindako agerpenen zerrenda egin ondoren, testu bihurtzen ditu zinemagilearen saioak, eta testu hori paperean bi hizkuntzatan marrazten du, ingelesez eta gaztelaniaz, eta bi koloretan, gorriz eta beltzez. Izenburuaren esaldiak Hitchcock-en agerpena deskribatzen du The Lodger: A Story of the London Fog (1927) filmean. Emakumeak hiltzen dituen serieko hiltzaile bati buruzko istorio hori, Jack errai-ateratzailean oinarritua, El enemigo de las rubias gisa itzuli zen gaztelaniaz. Izenburu profetikoa, zinemagilearen karrera zinematografikoa eta bizitza kontuan hartzen baditugu, Laura Mulvey-ren Visual Pleasure and Narrative Cinema (1975) testu ezagunaren argitan, non haren filmen misoginia sadikoa aztertzen baita. Intxaustiren metodoari jarraituz, filmaren zati bat zerrenda bateko testu bihurtzen da, marrazki bat, eta, ondoren, erakusketaren izenburua. Han, artistaren izena aditzera ematera iristen da, eta, agian, arte-jarduera definitzera eta zinemagilearen voyeurismoa aipatzera.\nJendetzaren erdian, atxiloketari begira Jendetzaren erdian, atxiloketari begira


"Guk ez ditugu masak bildu nahi, guk ondo pasatu nahi dugu" - Nafarroako Hitza “Guk ez ditugu masak bildu nahi, guk ondo pasatu nahi dugu” – Nafarroako Hitza\n“Guk ez ditugu masak bildu nahi, guk ondo pasatu nahi dugu”\n2013, abenduak 20 nafarroa 460\n"Euskaldunak hiritik bizikletan ibiltzen gara, eta erdaldunak, autoz. Auto tartean ibiltzea oso deserosoa da bizikletentzat. Horregatik behar ditugu bidegorriak. Karrikirik bidegorri hori izan nahi du", horrela azaldu du Karrikiriren filosofia Silbia Alonsok (Iruñea, 1953). Orain hamahiru urte jarri zuten martxan elkartea. Lana egiten dute, baina umorea ez dute sekula galtzen. "Guk ez ditugu masak bildu nahi, guk ondo pasatu nahi dugu".\nAlonsok ia hasieratik parte hartu du Karrikirin. "Elkartea martxan jarri baino lehen, lantalde bat ibili zen hausnarketa egiten. Bi urtez iraun zuen. Nik ez nuen bertan parte hartu, ondoren hasi nintzen". Gogoeta horien ondorioz sortu zen proiektuaren helburua: euskaldunen arteko hartu-emanak garatzeko guneak sortzea. "Euskararen munduan hainbat arlo daude, eta horietan guztietan taldeak eta pertsonak ari dira lanean. Baina guk hutsune bat ikusten genuen. Ez zegoen euskararen erabilera eta euskaldunen hartu-emanak lantzeko gunerik". Horregatik, euren kabuz, baita beste elkarte batzuen laguntzarekin ere hainbat ekinbide jarri dituzte abian.\nEuskaldunak harremanetan jartzeko hainbat zerbitzu eskaintzen dituzte Karrikirin. Lan poltsa da horietako bat. "Lan bila dabilen jendea dator, alde batetik, eta lana eskaintzen duena, bestetik. Euskaldunak izan behar dute. Guk harremanetan jartzen ditugu, ezer kobratu gabe", esan du Alonsok. Antzeko sistema du Pisukide deituriko zerbitzuak. Alokatzeko gelak dituztenak etxe bila dabiltzanekin harremanetan jartzen dituzte. "Oso ondo funtzionatzen du zerbitzu horrek. Horrela, pixkanaka-pixkanaka gero eta etxe euskaldun gehiago daude Iruñean", dio Alonsok. Horretaz gain, informazio zerbitzua ere badute. "Euskararen inguruan eta euskal gaiei buruz baten batek zalantzarik badu, hona etor daiteke galdetzera. Adibidez, Bertsolari Txapelketa Nagusia zela eta, asko galdezka etorri ziren ea sarrerak bazeuden edo autobusak izango ziren", azaldu du Alonsok.\nZerbitzu teknikoez gain, hainbat elkarterekin batera lan egin dute. Topaguneko kide dira, eta Mintzakide programan parte hartzen dute. Zaldiko Maldiko elkartearekin eta Nafarroako Dantzarien Biltzarrarekin batera, Karrikadantza antolatzen dute hileko hirugarren larunbatean. Horrez gain, Iruñea Kantuz ekinbidean ere parte hartzen dute. "Beti sortzen dugu gune bat euskaldunen artean ezagutzeko; hori da gure helburua".\nEkintza horietan guztietan parte hartzeak izena eman dio Karrikiri elkarteari. Baina erreferentziazko puntu nagusia Xabierko aldapan duten denda da. Bertan dute bulegoa, baina hamahiru urte hauetan hainbatetan aldatu dute tokiz. "Hasieran, Xabier aldapan genuen lokal txiki bat, ondoko portalean. Baina txikia zen, eta 2002. urtean denda ireki genuen Donibane auzoan. Oso garrantzitsua ikusten dugu gure finantzaketa propioa izatea. Hori da dendaren zentzuetako bat", dio Alonsok. Donibanen hiru urte eman ostean, 2008an Xabierko aldapara itzuli ziren, gaur egun duten lokalera. Baina hori ez da Karrikirikoek duten denda bakarra; "denda ibiltaria" ere badute. "Hasieratik dugu denda ibiltaria, finantzaketa propioa izateko. Sortzen Ikasbatuaz-en jaietara, Nafarroa Oinez-era, Nafarroaren Egunera eta gisa horretako jaietara joaten gara gure materiala saltzera".\nKarrikiriko dendari dagokionez, hiru ataletan banatzen dituzte euren produktuak. Alde batetik, kaleko arropa saltzen dute. "Euskal Herriko markak saltzen ditugu. Salbuespen batekin, Kataluniako La Ciutat Invisible-ko produktuak ere saltzen baititugu. Horrez gain, euskararen aldeko talderen batek kamisetak edo produktuak ateratzen dituenean, horiek ere saltzen ditugu". Beste alde batetik, aisialdia euskaraz gozatzeko produktuak saltzen dituzte, hala nola diskoak, liburuak, aldizkariak, jokoak eta filmak. Beste sail bat euskal jantzi tradizionalena da. "Nik esango nuke Iruñean aitzindari izan ginela euskal jantzi tradizionalen moda salgai jartzen. Lehen, denok joaten ginen betiko arropa ilun eta tristeekin. Baina euskal jantzietan badago mundu oparo, zabal eta polit bat".


Royas - Wikipedia, entziklopedia askea.\n45° 30′ 21″ N, 5° 06′ 16″ E / 45.505833333333°N,5.1044444444444°E / 45.505833333333; 5.1044444444444Koordenatuak: 45° 30′ 21″ N, 5° 06′ 16″ E / 45.505833333333°N,5.1044444444444°E / 45.505833333333; 5.1044444444444\nSavas-Mépin, Villeneuve-de-Marc, Beauvoir-de-Marc, Charantonnay eta Saint-Jean-de-Bournay\nRoyas Frantziako udalerri bat da, Isère departamenduan dagoena, Auvernia-Rhône-Alpeak eskualdean. 2013an 358 biztanle zituen.\n2007an Royas udalerrian erroldatutako biztanleak 358 ziren. Familiak 130 ziren, horien artean 20 pertsona bakarrekoak ziren (16 bakarrik bizi ziren gizonak eta 4 bakarrik bizi ziren emakumeak), 39 seme-alabarik gabeko familiak ziren, 55 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 151 etxebizitza zeuden, 135 familiaren etxebizitza nagusia ziren, 9 bigarren erresidentzia ziren eta 7 hutsik zeuden. 148 etxeak ziren eta 3 apartamentuak ziren. 135 etxebizitza nagusietatik 120 bere jabearen bizilekua ziren, 13 alokairuan okupaturik zeuden eta 2 doan lagata zeuden; 3 etxek bi gela zituzten, 4 etxek hiru zituzten, 34 etxek lau zituzten eta 93 etxek bost zituzten. 115 etxek euren parking plaza propioa zuten azpian. 41 etxetan ibilgailu bat zegoen eta 86 etxetan bat baino gehiago zituzten.\nRoyas udalerriko biztanleria-piramidea 2009an .\n2007an lan egiteko adina zuten pertsonak 223 ziren, horien artean 171 aktiboak ziren eta 52 inaktiboak ziren. 171 pertsona aktiboetatik 161 lanean zeuden (92 gizon eta 69 emakume) eta 10 langabezian zeuden (5 gizon eta 5 emakume). 52 pertsona inaktiboetatik 21 erretiraturik zeuden, 14 ikasten zeuden eta 17 "bestelako inaktibo" gisa sailkaturik zeuden.\n2009an Royas udalerrian 137 unitate fiskal zeuden, 367,5 pertsonek osaturik. Pertsona bakoitzeko diru-sarrera fiskalaren mediana urteko 19.827 euro zen.\n2007an zeuden 15 komertzioetatik, 1 bestelako produktu industrialen fabrikazioko enpresa zen, 6 eraikuntza enpresak ziren, 2 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 1 finantziazio enpresa zen, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 8 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 igeltseroa, 2 zurginak, 2 argiketariak eta 2 jatetxeak.\n2000. urtean Royas udalerrian 8 nekazaritza-ustiategi zeuden.\nBeauvoir-de-Marc (2,6 km)\nSaint-Jean-de-Bournay (2,8 km)\nVilleneuve-de-Marc (3,2 km)\nCharantonnay (3,5 km)\nSavas-Mépin (3,7 km)\nMeyssiès (5,6 km)\nArtas (5,8 km)\nWikimedia Commonsen badira fitxategi gehiago, gai hau dutenak: Royas\nOrriaren azken aldaketa: 24 urtarrila 2018, 16:22.


2021/01/26 Haur Hezkuntza\nHERRIKO DENDAK IKUSTERA\nUrnietako hainbat denda ezagutu zituzten 5 urteko ikasleek.\nFrutadenda, okindegia, arraindegia, harategia... Urnietak eskaintzen dizkigun denda eta komertzio txikiak ikustera irten dira 5 urteko neska-mutilak. Elikagaien inguruko proiektuaren baitan egin zuten pasa den asteartean kalebuelta. Erosketatxoren bat ere egin zuten hamaiketakorako eta goizari parkeko jolas saioarekin eman zioten amaiera. Ederki gozatu zuten eguraldi ederra lagun.


Tarragona, 1950eko otsailaren 2a (71 urte)\nUmea zelarik, Tarragonatik Gasteiza joan zen bizi izatera. Bere belaunaldiko abeslarien artean, beti Arabaren ordezkaritzat jo izan da. 1971n lehenbiziko aldiz jendaurrean abestu zuen eta handik gutxira Araba kantari diskoa kaleratu zuen. Halere, bere musika ibilbidearen ezaugarriak argiro agerrarazten zituen diskoa bigarrena izan zen: Nik nahi dudana, 1975ean argitaratua.\n1976an Txalaparta diskoa kaleratu zuen: harekin Gorkak benetako arrakasta lortu zuen eta diskoaren salmentak emendatu egin ziren. Salmenten gorakada horren eragile nagusiak Txalaparta eta Xabier Lete euskaratutako Lluis Llachen L'estaca abestiak izan ziren.\nLau urte zituela heldu zen Kataluniatik Gasteizera. Familiatik zetorkion musikarekiko zaletasuna: Natxo anaiak pianoa jotzen zuen eta Jonek, gitarra. Biak izan zituen lagun bere musika ibilbidean. Kantautore gisa egin bada ere ezagun: bikote moduan hasi zen musika egiten, Eduardo Moreno Bergaretxe Perturrekin. Knörr Donostiara estudiatzera joan zelarik ezagutu zuten elkar, 1968ko udazkenean. Hark gitarrako lehen akordeak erakutsi eta elkarrekin hasi ziren kantuan, Mikel Laboaren eta Natxo de Feliperen (Oskorri) kantuak joz. 1969an, euskara ikasten hasi zen.\n1978an, Herri bat gara (Movieplay) argitaratu zuen, eta ondo saldu zen diskoa. Kantuen artean, Txakurrak dago, Eduardo Morenorekin batera idatzitakoa, baina Lapurdin eman zuen kontzertu baten ondoren liskarrak izan zituen errefuxiatu politikoekin, eta kantugintzatik urrundu egin zen, 1981a arte.\nAzken aldaketa 20 otsaila 2021(e)an, 22:19(e)tan\nOrriaren azken aldaketa: 20 otsaila 2021, 22:19.


Azaroak 25: internazionalismotik ere jarrai dezagun memoria feminista eraikitzen! | Askapena\nAzaroak 25: internazionalismotik ere jarrai dezagun memoria feminista eraikitzen!\nSubmitted by admin on Ig, 2018/11/25 - 09:08\nOroimenak osatzen du memoria. Eta memoriak, idatzi, historia. Ondo baino hobeto dakigu, baina, historia, gizon zuri heterosexualak idatzi zuela. Eta emakumezkoak itzalpera bota gintuztela. Bada garaia ilunpetik argitara ateratzeko, eta herri memoria eta, bereziki, memoria feministaren erroei eusteko. Guk geuk osatutako memoria berreskuratzen hasteko unea iritsi da eta horrekin batera internazionalismoaren historia luzean giltzarri izan diren hamaika emakumeak lehen planora ekartzeko unea. Emakumeak gerrako fronteetan, gidaritza politikoetan, liburu furtiboen idazketetan, matxinaden atzean, herriaren eraikuntzan, ideien gudan, zaintza lanetan, auzolanetan... Kontaezinak dira emakumeok mendeetan zehar historiari eta beraz, borrokari, egindako ekarpenak. Bada, goazen gaurkoan horiek guztiak balioan jartzera!\nIzan ere, memoria feminista ezkutatzea, indarkeria sexista mota bat da. Geure historia eta istorioetatik desjabetzea, horiek desitxuratzea edota gure memoriak eraikitzeko tresnak ukatzea, emakumeon aurkako indarkeria dira, ondo baitakite kapitalismo patriarkalaren aurkako subjektu garela. Horregatik ukatzen zaigu memoria, ondarerik ez dugula sinestarazteko, isilarazteko eta jazarririk mantentzeko. Hala azaldu ziguten Erdi Aroa, emakume ahaldunduak sorgin gaizto bihurtuta, hainbatek emakume horien aitortza egin zuten arte. Subjektu izaera ukatu digute gure bizitzako esparru guztietan eta, noski, baita gure memoria kolektiboaren baitan ere. Internazionalistok ondotxo ezagutzen dugu hori: nork ez ditu ezagutzen Ché, Chavez, Fidel, Pakito... Baina, 30. urteurrenean esan genuen bezalaxe, internazionalismoaren ibilbidean ezinbestekoak izanak diren arren, gehiegitan ikusezinak izan diren horiei guztiei zor diegu, eta gu ere memoria feminista horretan gure aletxoa jartzera goaz: Eva Forest, Begoña Gacía “Alba”, Marta Gonzalez “Begoña”, Doris Benegas…\nSistema kapitalista heteropatriarkalak emakumeok subjektu baino objektu isil eta sumiso nahi gaitu. Sistema elikatzea da gure funtzioa; hau da, sistemak bere horretan jarri dezan, jazarpena (sarri logika burgeseko giza-eskubide indibidualekin estalia) onartzea. Eta asko dira jazarpen horren adibideak: zor zaiguna baino gutxiago jasoko dugun soldataren trukeko lan prekarizatuak, lan erreproduktiboaren erabilera, beste herrialdeetako emakume langileen esplotazioa mendebaldekoen mesedetara, hezkuntza patriarkala, emakumeon irudi estereotipatuak eta haien ondorioak, emakume “askearen” interpretazio kapitalistak, feminizidioak, eta abar luze bat. Duen guztia jartzen du martxan dinamika mekaniko horrek funtzionatzen jarrai dezan. Baliabide guztiak ditu horretarako, eta geu gara baliabide horiek kendu eta berreskuratzeaz arduratu behar garenak.\nHorregatik guztiagatik aldarrikatzen dugu autodefentsa feminista, are gehiago, horregatik egiten dugu dei ofentsiba feministara. Defendatzea eta geure historiari eta subjektutasunari eustea dagokigulako; baina ez gaitezen defentsara muga. Ez gara erasoetatik babestera soilik ohitu behar, baizik eta ofentsibara. Gerran gaude, ez gaudela sinestarazi nahi diguten arren, eta ondo dakigu aurrera egiten. Ondo dakigu eraikitzen. Ondo dakigu sare feministak sendotzen, lanean gabiltza beste hezkuntza eredu bat diseinatzen, lantokietan antolatzen, unibertsitateak astintzen, gaztetxeak elikatzen, lan erreproduktiboaren kontzepzioari buelta ematen, zaintza eta elkartasuna erdigunean jartzen, justizia burges patriarkala borrokatzen, gerrak salatzen eta gerren erantzuleak seinalatzen, erasotzaileak kanporatzen, auzoak altxatzen, etxe hutsak okupatzen, apurtzen, eraikitzen, desegiten, egiten. Etsaia gogorra da borrokatzeko, eta garrantzia handia ematen diogu emakume langileon ahalduntze kolektiboari. Ezerk badu garrantzi berezia feminismoan, kolektibotasuna delako.\nKolektibotasun eta sare internazionalistaren bitartez soilik lortuko dugu sistema kapitalista patriarkalaren gainbehera eta bestelako harreman sozialen eraikuntza. Logika osoa apurtzeko ezinbestekoa dugu munduko emakume zapaldu guztion arteko aliantza; elkarlan eta elkartasun internazionalistarik ezean, nekez lortuko dugulako parekidetasunik. Horregatik, indarkeria kapitalista heteropatriarkalaren aurka antolatzen eta kalera ateratzen jarraitzeko deia egin nahi dugu, Askapenatik. Itzaletik argitara, gaurkoa zuentzat: Berta Cáceres, Sakine Cansiz, Marielle Franco, Begoña García “Alba”, Florentina Jimenez, Magouette Mbeugou, Roxane, Sophia Losche… zuekin memoria osatzen jarraituko dugu.


Neska eta gizon baten arteko maitasun solasaldi eta jolasaldiaren berri ematen digu modu atsegin batez Biktoriano Iraolak: ur bila doan neska ehiztariak nola gorteiatzen duen (zein ahalegin egiten dituen) azaltzen digu.\nErabilitako hizkuntza mailari bagagozkio, ulerterreza dela esan behar. Gipuzkera da: allegatzen, dan, aiñ, billa, zerade...\nEz dakigu zein izen eman ahapaldi honi: lau lerrodun eta bi puntukoa. Ahapaldiak orotara, 12 dira.\nMadalen poema, atal desberdinetan bana dezakegu: lehenengo bi ahapaldietan iturria aurkitzen den lekua deskribatzen zaigu; ondorengo hiruretan aldiz, Madalen dugu hizketagai.\nBost ahapaldiok, istorioaren sarrera osatuko lukete. Seigarren ahapaldiak ehiztariari sarrera ematen dio; zazpigarrenak, elkarrizketari ematen dio bide; 8-9-10- eta 11. ahapaldiak, Madalen eta ehiztariaren arteko elkarrizketak betetzen dituzte: hau da istorioaren korapiloa; 12.ak, istorioari amaiera ematen dio gatz puntu batez.\nMendia eta baserria dikotomia ere agertzen da: ehiztaria, menditik jeisten da (basati da), Madalen, mendi oinean aurkitzen da, baserritik zerbait apartean. Biktorianok darabiltzan metaforak (aingerua, loria...) ohikoak dira. Elkarrizketan nabaritzen den argitasun falta, polisemia ere aipatzekoa da (ehiztariak pegar garbitik ura emateko, egarri dela eta esaten dio Madaleni).\nBigarren saria, Juan Ignacio Urangaren 98 eskuetan geratu zen. Errenterian jaio zen 1863. urtean eta Donostian hil 1934.ean. Donostiako Alde Zaharreko bizargina izan zen. Olerkari eta antzerkigile izan zen. Bere lanak Euskal-Erria eta Euskal Esnalean argitaratu zituzten. Zein eritzi zuen epaimahaiak Urangaren lanari buruz?


Munduko goseari aurre egiteko bost keinu | Consumer\nMunduko goseari aurre egiteko bost keinu\nJanaria xahutzea eta haragia kontsumitzea moderatzea, bidezko merkataritzako produktuak eta sasoikoak erostea eta sukaldean energia gutxiago gastatzeak munduko elikadura-sistema hobetuko luke\nBost keinu: janari gutxiago botatzea, bidezko merkataritzako produktuak erostea, denboraldiko frutak eta barazkiak erostea, haragiaren kontsumoa moderatzea eta sukaldean aritzean energia gutxiago gastatzea. Bost modu daude berotegi-efektuko gasen emisioak eta energiaren erabilera mugatzeko. Bost praktika horien bidez, herritarrek goseari aurre egiten laguntzen dute. Helburu hori ez da erraza eta ez da epe laburrera lortzen, baina behar adina pertsonaren laguntzarekin hori lortzeko beste bultzada bat lortuko litzateke.\nNorberaren kontsumo-ohiturak hobetzeak munduko elikadura-sisteman eragiten du. Horretaz kontzientziatzeko, Intermón Oxfamek txosten hau egin du: “Mundua aldatzeko errezeta: kontsumitzaileek etorkizun bidezkoagoa lortzeko duten ahalmena”. Bertan, “bost ekintza erraz, edonork egin ditzakeenak” proposatzen dira, munduko goseari aurre egiteko. Helburu nagusien artean dago energiaren erabilera eta berotegi-efektuko gasen emisioak murriztea, planeta eta baliabide naturalak hobeto zaintzeko.\n1. Janari gutxiago xahutzea\nMunduan pertsona guztiek behar adina elikagai dituzte, baina gehienak populazioaren zati txiki batera iristen dira. Janaria zaborretara botatzen den bakoitzean, oraindik egoera onean dauden elikagaien hondarrak, komeni da pentsatzea elikagai horiekin zer lortuko litzatekeen munduko beste leku batean. Jaki bakoitzak zenbat jaten duen jakin behar da, jakiak ez xahutzeko eta jakiak hautatzearen ondorioak zein diren jakiteko.\nIzan ere, giza kontsumorako sortutakoen herena alferrik galtzen da, eta munduko zazpi pertsonatik bat gosez joaten da ohera. Alferrik galtzen den janaria ezin da beste herrialde batzuetan aprobetxatu, baina kontserbatzen bada, beste une batean kontsumitu daiteke. Horrek, familiaren gastua ez ezik, berotegi-efektua eragiten duten gasen emisioak ere murrizten ditu, elikagaien ekoizpena murrizten baita. Jateko ekoizten diren elikagaien herena inguru alferrik galtzen dela uste da, jarduera jasanezina baita. “Eta inoiz ez badugu utziko sagar bat hondatzen? “Oxfam galdetzen da. “Sei etxadietatik bat zaborrontzian bukatzen da, hau da, 5.300 milioi sagar urtean”, kalkulatu du.\n2. Bidezko merkataritzako produktuak erostea\nBidezko merkataritzako produktuak lan baldintza duinetan lantzen dira, milaka kilometrotan, baina kontsumitzen diren lekuan erosten dira. Urrutitik garraiatzen badira ere, gutxi gorabehera egoera jasangarrian, erosteak nekazari ekoizleen mantentze-lan ekonomikoa ahalbidetzen du, laborantzako praktika iraunkorren alde egiten baitute.\nBaliabide gutxien dituzten pertsonen% 75 landa-eremuetan bizi da. Garapen-bidean dauden herrialdeetako nekazaritza-ekoizpena, hein handi batean, bere esku dago, eta, beraz, Iparraldetik egiten den erosketa sustatzeak Hegoaldean irauten duen bitartean laguntzen du. Nekazaritza da bizitzeko modu bakarra, diru-sarrera iturri bakarra, eta, sarritan, merkataritza- edo kultura-oztopoak izaten ditu.\n3. Haragiaren kontsumoa murriztea\nAzienda bazkatzeko lur gutxiago erabiltzeak giza kontsumorako azalera handitzen du\nGutxiago kontsumitu. Hau da maximoa. Haragia eta esnekiak gutxiago jateak negutegi-efektuko gasen emisioa murriztuko luke. Bi jaki horiek ezinbestekoak dira beharrezko bitaminak eta mantenugaiak lortzeko, eta nahikoa da astean behin ez jatea. Intermón Oxfamek honela azaltzen du hori: kontsumorako animalien hazkuntzak berotegi-efektuko gas gehiago isurtzen ditu, eta horrek ur gehiago kontsumitzea eta nekazaritzako elikagaien laborantzak baino lur gehiago hartzea dakar. Horrek lur gehiago ekarriko luke pertsona gehiagorentzat elikagaiak landatzeko, goseari aurre egiteko beste saio batean.\nGanaduaren eta iraunkortasunik ezaren arteko erlazioa sortzen dituen gasek (metanoa eta oxido nitrosoa digestio-sistemaren eta simaurraren bidez) eta ur-kontsumoak (mundu osoan erabiltzen den uraren %8 abelburuentzako elikagaiak lantzeko) azaltzen dute. Kilo erdi behi ekoizteko 6.810 litro ur behar dira, eta kilo erdi babarrun landatzeko 818 litro. Gainera, kilo erdi behi-haragi babarrun edo lentejekin aldatuko balitz, 6.000 litro ur aurreztuko lirateke lau lagunentzako otordu batean.\n4. Sukaldean energia gutxiago gastatzea\nEnergia gutxiagorekin kozinatzeak, faktura murrizteaz gain, emisioak ere murrizten ditu. Horretarako, praktika errazak egin behar dira: jaki lauak erabili, beti tapa erabili sortzen den beroa hobeto aprobetxatzeko, ahalik eta ur gutxien erabili eta sua jaitsi irakiten hasten denean. “Brasil, India, Filipinak, Espainia, Erresuma Batua eta Estatu Batuetako hiri-etxe guztiek urrats horiek egiten badituzte, urtero 30 milioi megawatt/ordu baino gehiago aurreztuko lirateke”, nabarmendu du ikerketak.\nKontsumo txikiko etxetresna elektrikoek ere energia kontsumoa murrizten laguntzen dute. Tresna horiekin lotutako beste alderdi garrantzitsu bat da komeni dela erabiltzen ez direnean desentxufatzea; izan ere, askotan, energia kontsumitzen dute egun osoan, “daramaten erlojua funtzionarazteko” helburu bakarrarekin.\n5. Sasoiko elikagaiak erosi\nSasoiko elikagaiak iraunkorragoak dira. Dagokien estazioan landatzen dira, eta horrek esan nahi du fruta eta barazki naturalagoak direla, eta horietan energia aurrezten dela. Eskualde bakoitzeko denboraldiko produktuak ezagutu behar dira, une egokian kontsumitzeko. Hori ez egiteak, dio Oxfamek, maiz, esan nahi du kontsumitzen diren elikagaiak ez direla ezagutzen edo ez direla baloratzen, “lan gogorraz eta haiek lantzeko edo ekoizteko erabili ziren zaintzaz” jabetuko balira bezala. Herritarrek erabakitzeko ahalmena dute, beren erosketekin erabakitzen baitute zer elikagai kontsumitzen diren gehien denboraldi bakoitzean.\nMundu osoko berotegi-efektuko gasen ia heren bat nekazaritzatik dator. Hori laboreetan erabiltzen diren ongarriekin batera gertatzen da, eta horiek ingurumena hondatzen dute, uraren oxigenoa barne, ibaietan erortzean.\nElkarrekin gosearen aurka borrokatzea\nZergatik jarraitu bost jarraibide hauei? Intermón Oxfamek dio “behar adina pertsona” konprometitzen badira haiekin, hainbat gauzatan lagun daitekeela. Nekazari pobreek eta haien komunitateek elikatze-aukerak hobetuko lituzkete, klima-aldaketaren ondorioak murriztuko lirateke, “nekazaritzako ekoizpena geldiaraziko luke”, eta nekazaritzarako funtsezko baliabideak hobeto erabiliko lirateke, hala nola ura. Raquel Checa Intermón Oxfamen bozeramaileak adierazi duenez, “elkarrekin aldaketa positiboa lor dezakegu mundu osoan familiak elikatzeko borrokan ari diren pertsonen bizitzan”.\n“Pertsona kopuru nahikoa” goseari aurre egiteko konpromisoa hartzen badute, pobreenen bizitzan aldaketa positiboa lortuko litzateke\nBost kontseiluek osatzen dute Oxfamen “HAZI erronka”. Kanpainaren Facebookeko orrian eta Soyactivista.org gunean azalduko dituztenak animatzen ditu.\nHerritarren konpromisorik badago? Hiru herrialde garatuetako eta garatze-bidean dauden hiru herrialdetako 5.100 amari baino gehiagori egindako inkesta baten ondorioak jaso dira txostenean: Espainia, Estatu Batuak, Britainia Handia, Filipinak, India eta Brasil. Galderak emakumeei egin zitzaizkien, “emakumeek kontrolatzen dutelako munduko urteko kontsumoaren gastuaren %65, 12 bilioi dolar inguru”.\nHerrialde garatuetako eta garatze-bidean dauden herrialdeetako emakumeen arteko banaketak desberdintasun handiak erakusten ditu, hala nola elikagaien ekoizleekiko lotura, herrialde garatuen kasuan txikiagoa dena, “beste pertsona batzuen bizitzetan hauteskundeak duten eraginaz gutxiago jabetzen dena”. Erakundeak dio, emaitzen arabera, “aukera argi bat dagoela pertsonek kontsumitzaile gisa eta, bereziki, emakumeek duten ahalmen izugarria aprobetxatzeko; izan ere, emakumeek hartzen dituzte erabaki gehienak zer elikagai erosi erabakitzeko”.\nbidezko merkataritza elikagaiak alferrik galtzea energia hambre-eu haragi


ikasbil.eus: Dokuteka: Hemen da kukua!\nEsataria- Iritsiko ote da udaberriarekin kukua? Iritsi al da, Mikel Etxaniz jauna? Arratsalde on.\nMikel- Bai arratsalde on. Bai, iritsi da, bai gainera orain dela ja hilabete luzea horrela, etorri zirela lehendabizikoak.\nM- Izango du, seguru, seguru baietz, ez dakit oso ondo nola, baina bueno, eguraldi txarrak ziur aski ba bere influentzia (eragina) jokatuko (izango) du eta …\nM- Kukua mendian gehiago, hemen e … itsasaldean ez dira hainbeste entzuten.\nE- Gutxi gorabehera, ze datatan iristen da?\nM- Normalean, ba …, hori apirilean hasieran da normala, batzuetan e, aurreratzen bada martxoaren bukaeran, bueno, hasten dira ja entzuten. Normalean hori apirilean, hasieran.\nM- Bai gainera, oso zaila … bueno, oso hegazti misteriotsua da, badakizu bada, bueno ezaguna bai, denok ezagutzen dugu, gehienek bere kantuagatik ez? Eta horregatik etortzen da bere izen onomatopeiko izen hori ez? Kuko …\nM- Hizkuntza denetan badakizu cuco esaten dela, ez? E.. frantsesez baita ere coucou, ingelesez baita ere cuckoo, e… erdaraz, katalanez eta denetan cuco esaten dute, ez? Baina bueno gauza asko ez dira, ez dira ezagutzen bere biologiari buruz. Ez dakit adibidez, ba sexu-harremanak arrak eta emeen artean, ez dira ondo ezagutzen oraindik. Uste dute zientifikoek ar bakoitza eme askorekin ibiltzen dela, eta alderantziz baita ere, ez? Eme bakoitza ibiltzen dela, bueno, aukeratzen dituela ar …\nM- Bat baino gehiago hori da bai. Eta gero bueno ezagunena da, badakizue ez duela habia egiten baizik eta bere arrautzak beste habietan uzten dituztela, ez? Eta horretarako, gainera, bueno, maestro bat dela ez? Ze ba, emeek badakite arrautzak, bueno beste espezien bezalakoak jartzen, ez? Antzekoak dira, orduan e… bueno hemendik gehienak ikusi dut txepetxa eta txantxangorriren habietan, eta arrautzak berdin-berdinak dira, ez dira desberdintzen. Orduan, e, txantxangorriak ez daki zer gertatu den eta bere semea bezala ibiltzen da, ez, kukuarekin.\nE- Hori beti kontatzen da eta hori egia da, jakina.\nM- Egia da, bai, noski baietz, bai, bai.\nM- Bueno, badira ikerketak horri buruz eta esaten dute ba, bueno, toki batzuetan edo ja urte asko pasaz gero, espezie batzuek ikasten dutela, ez? E … ezberdintzen, bueno ze arrautzak diren bereak eta zein diren kukuarenak, baina oso zaila da, klaro (jakina), nahiko zaila da , oso ondo…, imitazioa oso ona da.\nE- A, a, zenbat bizitzen dira?\nM- Ba hori ez dakit, ez dakit zenbat urte biziko den kuku bat, egia, ez dakit. Suposatzen dut, ba ez dakit, e …bost urte, zortzi urte.\nM- Bueno, pasatzen dute negua Afrikan, gainera e … bueno, hegoaldean, pasatzen dute Sahara esan nahi dut, ze trans-saharianoak esaten den bezala, e … ba, Afrika tropikalean, eta hona etortzen dira udaran ba bueno, ba hori, apiriletik aurrera eta egoten dira gurekin e… , azkenekoak ikusten dira irailean edo horrela, ja bueltatzen dira Afrikara.\nM- Ba ez dakit ezta ere, baina bueno, egia da e … kantua oso “penetrantea” (sarkorra) dela, ez dakit nola esan ez?\nE- Oso deigarria behintzat, ez?\nE- Beraz ez zenion inportantzia (garrantzi) handirik eman?\nM- Ez, gainera, nik uste dut horrelako gauzak jaio direla beste sozietate (gizarte) batean, e… ez dakit e… , nekazaritzaren sozietateetan (gizarteetan) eta segur aski ez zen esango hasieran dirua, baizik eta igual beste gauzak, ez? Ez dakit izango ziren haziak edo … ez dakit e…\nE Oso ondo, Mikel, ba, estimatuta dago eta arratsalde ona izan dezazula Txingudin,\nM- Bale, eskerrik asko.


Artzamendiko eremua biziberritu du Udalak | Bergarako Udala\nArtzamendiko eremua biziberritu du Udalak\nEnviado por Bergarako Udala en Dom, 2019-03-03 00:24\nDagoeneko gauzatu da Artzamendiko berdegunea biziberritzeko proiektua. Eta hori oso albiste ona da bergararrondako, aisialdirako beste espazio eder bat berreskuratu eta balorean jarri delako.\nArtzamendiko berdegunea oso utzita egon da azken hamarkadatan. Horregatik, Udalak 2018an hainbat bilera ireki egin zituen inguruko bizilagunekin. Bertan hainbat aukera aztertu ziren eta Udalak enkargatuta hainbat azterketa paisajistiko landu ziren, ingurune naturala izateari eutsiz eta herritar guztiondako erabilgarri bihurtzeko. Paola Sangali paisajistak bizilagunekin hainbat bilera egin ditu, eta honakoa egitea erabaki zuten.\nHala, hainbat helburu bete dira: aspaldiko behar bati erantzuna emanez, herritarren bizi-kalitatea hobetu; ingurumena zaindu; partaidetza bidez hartu dira erabakiak; eta Udalaren baliabideak (Udal Brigada) erabilita eraginkortasunez lan egin da. Are gehiago, hain utzita zegoen ingurune honetan segurtasuna ere areagotu da, izaera naturala eraldatu gabe.\nEmaitza begi bistan dago: belarra moztu da, belar txarrak kendu dira, etxeen atzealdeko malda osoa garbitu da, Goiko trenbidera joateko bide berria zabaldu da, seinaliztapen ikurrak ipini dira eta jarri dira bi jarleku eta lau jarlekudun mahaia.\nAipatutako mobiliarioa eta gehiago (17 altzari guztira) Kimu2 enpresak egin du Udalak azken urtean herriko zuhaitzen azterketa egiterakoan hartutako egur soberakinekin. Laster jarriko dira egurrezko altzari berriak Errekalde jauregiaren alboan, Goiko Estazioan eta baita bizikletak aparkatzekoak eskolatan eta parkeetan ere.


Egun 100 urte sortu zen Mattin bertsulari Ahetztarra — Xilaba 2016\nHitzjario bixi-bixikoa zen Mattin Treku bertsularia, ahots ederrarekin kantatzen zuen, beti erne eta mihia bixi. Gaia eman, eta berehala hasten zen kantuan. Xapel haundia buruan, eta irria ezpainetan, beti umore oneko. Eta edozoin gai emanik ere, gogotik onartzen zuen. Bakarrik nahiz taldean izan, gizon gozoa eta atsegina.\nHaurretik izan zuen bertsutarako zaletasuna eta dohaina. Amaren aldeko aitatxik bertsu zahar ainitz erakatsi omen zizkion. Eta aitatxi horren otto bat ere bertsularia zen, izenez Mattin hura ere, baina deituraz Inhargue.\nOxobi jakintsuak eman zizkion bertsutarako lehenengo ikasgaiak, eta erakutsi bat-bateko bertsutarako baldintza zonbeit, hala nola, bertsuaren neurriak, potoa, puntuak nola hautatu behar diren, bertsuaren luze-laburrak nola neurtu eta abar, beti doinuari untsa kasu emanez,\nLaster ohartu zen Mattin bertsuaren nundik norakoetaz. Eta hamazazpi urte zituela, famatuak ziren Sarako pestetara joan zen, han bertsulariak urtero izaten zirela eta... Egun hartan bertsulari bakarra zuten ordea Saran, Luhusoko Panpale deitzen ziotena, deituraz Larralde. Hura entzun eta, berotu zen Mattin gaztea eta lagunek behartuta bertsulari zaharraren ondoan jarri eta kantari hasi zen. Huna nun, nahitaez hasi zen Mattin lehenengo aldiz plazan bertsutan, 1933an.\nMunduko Bigarren gerla bukatu zenean hasi ziren Teodoro G. Hernandorena mediku jaunak antolatu saioak. Hala nola, Donibane Lohizunen 1946ko irailaren 22an egin zen iparraldeko bertsularien lehen bilkura handia. 16 bertsulari bildu zituen Hernandorenak: Xalbador (Urepele), Zubikoa (Banka), Intzabi, Iriarte eta Xetre (Hazparne), Goikoetxea Orkazarre (Azpeitia), Aintziart (Heleta), Errexil (Urruña), Etxahun (Iruri), Larramendi (Suhuskune), Gariador (Arrangoitze), Etxexuri (Amikuze), Mattin (Ahetze), Meltxor (Hendaia), Larramendi (Irisarri) eta Felix Iriarte (Banka). Ondotik urtez urte xapelketak antolatzen segitu zuen Hernandorenak, eta lehiaketa haietan guztietan parte hartu zuen Ahetztarrak, bai eta tarteka xapeldun atera ere.\nAldi berean Euskal Herriko herrietan arrakasta handia lortu zuen Mattinek, betiko bere lagun Xalbadorrekin bertsutarako bikotea osatuz. Urepelekoa seriosa bazen ere, Mattinek nahiago zuen irri egiteko kantatu. «Tristezia, bera etortzen da, aski goiz. Beraz, maiteago dut atakan, arrazoinka, batailan ari izan bertsutan», aitortzen zuen askotan.\nXapelketa gizona baino gehio lagun arteko bertsularia zen bereziki, eta bertsu saioetako arima, saioen suspertzaile, irribarre gozoaren eragile beti. Hala ere, 1960tik 1967ra bitartean egin ziren Euskal Herriko Bertsolari Txapelketa nagusi guztietan parte hartu zuen.\n1981. urteko uztailaren 22an itzali zen Mattinen irria.\nGehiago jakin: Bidegileak Mattin (1916-1981) Joxemari Iriondoren eskutik


111 akademia Archives - Page 3 of 4 - Arrosa\n111 Akademiako Amaia Goikoetxea batu zaigu gaurko Zebrabidera literatur kontuez aritzeko. 2015eko 111 Akademiako saria Katixa Agirreri emango diotela azaldu digu, hasteko, eta sari ematea maiatzaren 5ean izango dela. Ondoren, ohiko eran, bi libururen bueltakoak ekarri ditu: Anjel Lertxundiren Zu eta Iñaki Petxarromanen Kearen fiordoa liburuez aritu gara berarekin. Kontatzen duten istorioa nabarmentzeaz gain, hainbat irakurleren […]\n2 urria, 2015 | 0 Komentarioak\nBi astez behin bezalaxe, 111 Akademiako Amaia Goikoetxea batu zaigu gaurko Zebrabidera literatur kontuez aritzeko. Koldo Izagirreren Lorea Gernika (andrazko bat) eta Joxemari Iturralderen Perlak, kolpeak, musuak, traizioak liburuez aritu gara berarekin, kontatzen duten istorioa nabarmentzeaz gain, hainbat irakurleren iritziak ekarri dizkigu Goikoetxeak.\nBi astez behin bezalaxe, 111 Akademiako Amaia Goikoetxea batu zaigu gaurko Zebrabidera literatur kontuez aritzeko. Kepa Altonagaren Back to Leizarraga eta Anuntxi Aranaren Hilak gure artean liburuez aritu gara berarekin, kontatzen duten istorioa nabarmentzeaz gain, hainbat irakurleren iritziak ekarri dizkigu Goikoetxeak.


Deskargatu GOM Media Player 2.3.17.5274 – Vessoft\nEnglish, Español (de España), Français, Deutsch...\nDeskargatu GOM Media Player\nGOM Media Player – the audio eta bideo formatu nagusien babesarekin jokalari famatua. Softwarea hondatuta fitxategiak erreproduzitzeko, audio eta bideoa grabatzeko, ondorioak aplikatuko direla esfera bideo, etab GOM Media Player ikusteko gai da hainbat Azpitituluen formatuak eta erreprodukzio zerrendak onartzen. Softwarea zerbitzura bilatu falta diren kodekak bertan topatzen ditu eta internet beharrezko kodekak deskargatzen ditu. Software aukera ematen irakurketa abiadura doitzeko duzu eta soinu normalizatzeko. GOM Media Player ere aukera ematen larruak asko erabili jokalari interfazea aldatzeko.\nkomunikabideetan formatu onartzen\nCaptures audio eta bideoa\nfalta Interneten kodekak of Search\nezarpena ezaugarri aurreratuak\non GOM Media Player Comments:\nGOM Media Player Lotutako softwarea:\nMedia players Telefonoa\npopular jokalari multimedia fitxategiak erreproduzitzeko. software ordenagailuaren eta Apple gailu arteko sinkronizazioa onartzen.\nErraz bat popular formatu onartzen duen audio jokalari erabili. Software aukera ematen online irrati entzun eta musika erre diskoan.\nEnglish, Français, Українська, Deutsch...\nKomenigarria jokalari bideoak erreproduzitzeko MKV formatuan. Software estandarra ezaugarriak eta aukera ematen du sortu nahi duzun edo erreprodukzio editatzeko.\nThe fitxategiak partekatzeko software bilatu eta multimedia-fitxategiak deskargatzeko. Software indartsua bilatzaile bat dauka beharrezkoak diren fitxategi azkar aurkitzeko.\nMP4 Player 3.19.10\nHainbat formatu onartzen duen Multimedia erreproduzitzailearen. Software aukera ematen Musika liburutegia antolatzeko eta azpitituluak ikusteko.\nAudio eta bideo formatu ezagun ren laguntzarekin media jokalari. Software aukera ematen fitxategiak buruzko informazio zehatza ikusteko eta pantaila egiteko.\nAres 3.1.9.4045 eta 2.4.5\nWireshark 2.2.7 Standard eta Portable\nTresna da, sare-konexioak eta aplikazioak probak. Software maila ezberdinetan protokoloak buruzko informazio zehatza bistaratzen du.\nDia 0.97.2-2 Standard eta 0.97.2 Portable\nsoftware Lurraren gainazalean xehetasunez ikusteko satelite irudiak babesarekin eta 3D grafikoak objektuak erakusteko.\nCCleaner 5.35.6210 Standard, Professional eta Portable


EHGAM-DOK | 1976-2006 | dokumentazio gunea |: > Erreportajea: Ekainak 28 > ... ETA HARRO GAUDE!\nGaur da lesbiana, gay eta transexualen harrotasunaren nazioarteko eguna.\n... eta harro gaude!\nBerria, Matraka arg., 2006-06-28\nLesbianen, gayen eta transexualen borrokan ez dago su-etenik. Oraindik ez behintzat. Hori azaltzera aterako dira kalera gaur milaka lagun. "Badira 30 urte sexu askatasunaren aldeko bandera jaso genuela. Ekialdeko mundu patriarkal, heterosexista, judu-kristau... honetan, izate edo egite heterosexistek menperatu dute sexualitatea", azaldu digu Mikel Martin Gipuzkoako EHGAMeko kideak.\nOndorioz, sexu askatasuna urrun ikusten dute askotan haren alde dabiltzan kolektiboek. "Saiatzen gara gero eta jende gehiagok har dezan homosexualen eta transexualen egoeraren kontzientzia. Ez bakarrik guk. Guztion ardura da heterosexismo horri indarra kentzea", dio Martinek. Bide horretan, garrantzi berezia ematen dio hezkuntzari. "Hezkuntzak azaleratu beharko luke badirela aukera asko, eta guztiak direla duinak". Familiak, komunikabideek eta erlijioak ere badute zeresanik arlo horretan, EHGAMeko kidearen ustez.\nDekalogo deontologikoa ere sortu zuten komunikabideentzat: "Alde batetik, hizkuntza homofobo, lesfobo eta transfoboa baztertu behar dute komunikabideek, baina, beste alde batetik, agertu egin behar dituzte kolektibo horien arazoak. Gainera, dekalogoaren bidez, dei egiten genien komunikabideetan lanean ari diren lesbiana, gay eta transexualei euren komunikabideko kide aktibo izan daitezen. Ez daitezela ezkutatu".\n30 urte asko dira, eta lorpenak ere hainbat izan dira. "Gayek, lesbianek eta transexualek lehen pertsonan hitz egitea lortu dugu. Hainbat lege baztertzaile kentzea lortu dugu, ezkontza legea onartzea, geure komunikabide propioak sortu ditugu... baina asko dira oraindik ere lortu gabeko gauzak", azaldu digu Martinek. Hala ere, ez daude etsita. Euskal Herriko hainbat kolektibok lanean jarraitzen dute egunero, egin gabeko urratsak egiteko. "Eliza katolikoak, esate baterako, egunen batean barkamen publikoa eskatu beharko du homosexualen eta transexualen kontra esan dituen lotsagarrikeria guztiengatik".\nDena den, transexualak dira, agian, sexu askatasunik eza gehien sufritzen dutenak. Martinek esan digunez, "Osakidetzan eta beste hainbat osasun erakunde publikotan ez dago sexu aldaketarik egiteko aukerarik". EHGAMeko kideak gogoratzen du nola "sexu klandestinitatearen" garaian transexualak izan ziren lehenengo ilaran egon zirenak. "Pertsonen duintasunaren alde sekulako lana egin zuten. Egun, ordea, orain 30 urte gay eta lesbianek bizi zuten egoeraren antzekoa bizi dute. Lehengoan, adibidez, lagun batek esaten zidan 30 urte pasatu eta gero transexualen harrotasunaren eguna ospatuko dutela ekainaren 28an". Harrotasun eguna. Martinentzat garrantzitsua da hori azpimarratzea: "Jai giroan aterako gara kalera. Batez ere hori da aldarrikatu behar duguna: garena gara, eta harro gaude".\nMikel Martinek azaldu digunez, desira homosexualak dituen orok jakin behar du ez dagoela bakarrik. "Milioika lagun ari gara Euskal Herrian eta mundu guztian lesfobiarik, transfobiarik eta homofobiarik gabeko munduaren alde".\nOraindik ere ezinegona sortzen dio jendeak bere sexu izaera ezkutatzen duela jakiteak. "Batzuetan, kontraesana ikusten dut gazteen artean. Lehen baino askatasun handiagoa dagoela dirudi, baina, teknologia berrien eraginez, ikusezinak dira homosexualen arteko harremanak kalean", esan digu. Askotan, Internet bidez sortzen dira harremanak, ezkutuan. Hala ere, mezu zuzena dauka berak: "Homosexualitatea pertsonaren sexu desiren zatia da. Eta guztiok daukagu desira hori bizitzeko eskubidea, hala sentitzen dugunean".\n«Bazterketakez dirakontuan hartzen»\nAmparo Villar · Aldarte taldeko kidea\n1) Ekainaren 28ko ekitaldien barruan lesbianismoari eta feminismoari buruzko hitzaldia emango duzu\nLesbianek landutako mugimendu feministaren ibilbidea aztertuko dut. 1977tik 1995 ingurura arte. Lortutakoaren eta bidean izandako traben gainean berba egingo dut. Izan ere, iruditzen zait historiak ahaztu egin dituela lesbianen kolektibo feministak. Oraingo mugimendu feministetan hutsune hori ikusten dut, eta iruditzen zait egokia litzatekeela lesbianismoaren aldarrikapena berriro ere hartzea kolektibo feministetan. Badaudelako bereziki emakume homosexualenak diren aldarrikapenak.\n2) Askotan feministak eta lesbianak berdintzat hartu izan dira\nEgia da sasoi batean talde feministak oso leku erosoak zirela lesbianentzat. Beste emakume batzuk ezagutzeko aukera izateaz gain, aldarrikapen mota bi batzeko aukera zeukaten: lesbiana eta emakume moduan zituzten eskubideak, hain zuzen. Hortik gorakoak gizartearen aurreiritziak eta estereotipoak dira.\n3) Zelan ikusten duzu egungo mugimendu feminista\nIruditzen zait egungo mugimendu feministak ez dituela lesbianak kontuan hartzen. Bazterketak ez dira kontuan hartzen. Hau da, lesbianak bi aldiz baztertzen dira: neskak izatearren batetik, eta beste neska batzuk maitatzearren bestetik. Esate baterako, emakumeen kontrako indarkeriaz berba egiten denean, ez da bikote lesbianen artean egon daitekeen indarkeriarik aipatzen.\n4) Eta lesbianen mugimendua nola ikusten duzu\nEuskal Herrian gay eta lesbianen artean batera ere lan asko egin da. Homosexualak diren aldetik, emakumeek eta gizonek badituzte aldarrikapen batzuk batean, baina badaude emakumeenak diren gauza berezi batzuk. Homosexualitatearen barruan ere, batzuetan emakumeak baztertuta egoten dira, eta agian horregatik da garrantzitsua mugimendu feministan gure lekua izatea.\n5) Gaurko egunari begira, zein da zuen aldarrikapena\nAsko dira aldarrikapenak, baina, batez ere, transexualak argitara atera gura ditugu. Gure ekitaldian transexual batek irakurriko du komunikatua. Gizartean lekua hartu behar dute. Aniztasuna aldarrikatuko dugu; sexu aniztasuna eta pertsonen aniztasuna. Gero, Aldarten jarraituko dugu urte osoan, hezkuntzarako lanean. Hezkuntza landu egin behar dugu, egoera guztiz berdintzeko.


2018ko ekainaren 25a, astelehena | Ordua Euskal Herrian 11:36:45\nAbortua Despenalizatzearen Aldeko Nazioarteko Egunean (irailak 28)\nPSOEri ere zer leporatua badago, honainokoak argi utzi duenez. Elkarte feministek garrantzi handia ematen diote gauzatu ez den legearen beste alderdi bati: abortuaren aurkako kontzientzia objekzioa arautzea. Horra hor de facto abortu asko osasun publikoaren sarean egitea eragozten duen arrazoi bat: administrazioak ez du oraino neurririk jarri zerbitzua kasu guztietan bermatu ahal izateko. Alegia, mediku objektoreak –ez dago datu ofizialik haien kopuruaz– bestelako zerbitzuetara bidaltzea. Objekzioak indar handia daukan lekuetan abortuak egiteko aukera, nahiz legearen barruan izan, klinika pribatuen menpe dago erabat. Besteak beste, horregatik ez zen aborturik egin Nafarroan 1990etik 2011ra arte, klandestinoak izan ezik.


Familia: Hizkuntza bakartuak\nEuskara Pirinioetako mendebaldearen inguruan hitz egiten da, Frantzia eta Espainiako Estatuetan; baita Europatik kanpo ere, diasporan, batez ere Ipar Amerikan.\nEuropan euskararen lurraldea hiru administrazio-lurraldetan banatuta dago eta hizkuntzaren egoera ezberdina da bakoitzean, ez bakarrik euskararen ezagutzan eta erabileran, baita hizkuntzaren estatusean ere. EAEn, euskara gaztelaniarekin batera lurralde eta eskualde guztietan da ofiziala. Nafarroan, berriz, hiru hizkuntza-eremutan banatu da: eremu euskalduna, eremu mistoa eta eremu ez euskalduna. Frantzian euskarak ez du inolako ofizialtasun mailarik. Eremu bakoitzean, beraz, biztanleen hizkuntza-eskubideak ezberdinak dira. (Amarauna 2005, 2003)\nEuskararen egoera oso kaskarra zela eta berarekin euskal identitatea galtzen ari zelako usteak 1950eko hamarkadan herri-erreakzioa sortarazi zuen: batetik, ikastolak sortu ziren eta euskara irakaskuntza arautuan sartu zen berriro; bestetik, hainbat eta hainbat heldu euskara ikasten hasi ziren alfabetatze eta euskalduntze programetan.\nAutonomia Estatutuaren (1979) eta Nafarroako Autonomia Estatutuaren (1980-81) ondorioz, hizkuntza plangintza Eusko Jaurlaritza eta Nafarroako Foru Gobernuaren eskuetara pasatu zen neurri handi baten, euskarak estatus ofiziala hartu zuen arestian aipaturiko eremuetan eta hainbat arlotan erabilera sustatzen hasi zen.\nEuskarak gaur egun ia ez dauka hiztun elebakarrik; Euskal Herriko 16 urte baino goragoko biztanleria kontuan hartuta, elebidunak %25,38 dira, 634.00 lagun inguru, 2001eko datuen arabera (Euskararen Jarraipena III). Baina lurraldeka aztertuz gero, alde handia dago: EAEn ia-ia hiru hiritarretik bat elebiduna da; Iparraldean, lautik bat; Nafarroan, berriz, hamarretik bat baino ez.\nOfiziala den lekuetan arlo gehienetan erabiltzen da gaur euskara; besteak beste, hezkuntzan, administrazioan edo komunikabideetan. Beste egoera batzuetan, berriz, osasun arloan, justizia edo enpresa arloan oso erabilera urria dauka, baita ofiziala den lurraldean ere.\nEuskaldunok gure hizkuntzari euskara, euskera, eskuara edo üskara esaten diogu; nazioartean ondoko heteroglotonimoak zabal dabiltza: Basque, vasco.\nEuskara ahaiderik ez duen hizkuntza bakartua da. Horregatik ez da ageri gure familia-mapetan.


OTSAILAK 16 - TAILERRA "Asertibitatea eta bere praktika". - Naroa Susperregi\nOTSAILAK 16 – TAILERRA “Asertibitatea eta bere praktika”.\nASERTIBITATEA ETA BERE PRAKTIKA.\nNolakoa da zure asertibitatea? Eta nolakoa zure komunikazioa? Erasotzailea, inhibitzailea hala asertiboa zara?\nAsertiboa ez da besteen gainetik jartzen den pertsona, ez eta zapaltzen uzten ez den hori ere. Asertibitatea, gure desirak, iritziak edo beharrak modu argi eta laburrean adieraztea da, beste pertsona eta geure burua errespetatuz eta besteengatik manipulatuak izan gabe edo guk haiek manipulatu gabe.\nTailer honen helburua, komunikazio modu hauen arteko ezberdintasunak ezagutzea, gure estiloaz jabetzea eta asertibitatea praktikan jartzea da. Honela, modu asertiboan komunikatzen ikasi, gure harremanetarako gaitasuna hobetu eta gure autoestimua landuko baitugu.\nIZEN-EMATEKO EPEA: Otsailak 15, ostirala, eguerdiko 14:00ak arte.


JACOBO CUETARA: “TALDEAZ HARROEN NAGOEN DENBORALDIA DA” : KIROLETIK\nJACOBO CUETARA: “TALDEAZ HARROEN NAGOEN DENBORALDIA DA”\nBidasoak denboraldiari bukaera emango dio igandean Artalekun, Benidormen kontra jokatuko duen jardunaldiarekin\nBidasoak, igande honetan, Sacyr Asobal Ligako azken jardunaldia jokatuko du Artalekun. Benidorm jaso beharko dute Jacobo Cuetararen mutilek eta lesioengatik eta nekearengatik baldintzatuta badaude ere, borrokatzera aterako dira kantxara azken txanpa honetan. Neurketa arratsaldeko 17:00etan izango da.\nJacobo Cuetara entrenatzaileak gaur goizeko prentsaurrekoan adierazi duenez, “guretzat interes handiko partidu bat izango da igandekoa. Lehiakorrak izan behar gara garaipena eskuratzeko eta sailkapeneko bigarren postuagatik borrokatzeko. Gainera, etxean jokatuko dugu eta gure helburua sentsazio onekin amaitzea izango da, ahalik eta puntu gehien batzearekin batera. Zenbait jokalari ere agurtuko ditugu zaleekin. Amaitu arte gure maximoa emango dugu”.\nAzken neurketa hau Artalekun jokatzea berezia izango da, bai taldearentzat eta baita zaleentzat ere. Prestatzaileak ez du zalantzarik “Artaleku handi bat” ikusiko dela igandean. “Zaleek taldea babestuko dute, beti egiten duten moduan. Eskubaloiaz eta ikuskizunaz disfrutatuko dute eta Bidasoa animatuko dute garaipena eskura dezan”, gaineratu du.\nTaldea gogoz dago denboraldiari amaiera emateko, “luze” egiten ari baitzaie, Cuetarak berak onartu duen moduan. Asturiarraren hitzetan, “inoiz izan dudan denboraldirik zailena izan da hau, partidu kopuruagatik eta atzerapenengatik. Hala ere, taldeaz harroen nagoen urtea da. Bigarren edo hirugarren postuan sailkatuta ere, zailtasun asko izan ditugu denboraldian zehar, baina hor egon gara txapelketa guztietan eta bigarren postuarengatik borrokan”.\nDenboraldia borobiltzeko beraz, azken jardunaldi hau Artaleku bete batean jokatzea espero du Bidasoak. Bertan izango dira etxeko taldea eta Benidorm aurrez aurre, igandean, arratsaldeko 17:00etan.


Oñatiko Zuazola Institutuko gazteak ULMA ezagutzera hurbildu ziren — Begira - Ulma aktualitatea\nBigarren urtez, ULMAn profil industriala duten lanpostuak erakutsi eta profil hori betetzeko egin beharreko ikasketen berri eman nahi izan genien.\nIkasle gazteak aurki arlo zientifikoa, humanistikoa edota artistikoa aukeratu behar izango dute. Hain justu, topaketa honen helburua izan zen ikasketa industrialen berri eman eta inguruko kooperatibek profil mota horien beharra dutela ikusaraztea.\nHorretarako, ULMAko pertsonen esperientziak ezagutu zituzten; besteak beste, ingeniaritza eta lanbide-heziketan soldadura, mekanizazio, makinen muntaketa eta mantentze lanetan diharduten pertsonen lekukotasunak (garatutako ikasketak, egungo lanpostua, egunerokoa nolakoa den, funtzio eta eginbeharrak). Testigantza horiekin lan industrialetako eguneroko errealialitatea ezagutzeko aukera izan zuten. Galderetarako tartea ere izan zen eta zalantzak argitzeko aukera izan zuten. Lerro hauetatik gure eskerrik beroenak langile hauei eman ziguten laguntzagatik.\nOndoren, akziorako denbora ere izan zen eta taldeka Ginkana jokoa egin zuten. Bost proba egin behar izan zituzten, hain justu, lanpostu ezberdinei buruzkoak. Talde irabazleak Donostiako Zientzia Museo bisitatzeko sarrerak irabazi zituen.\nOngi pasatu eta ULMA barruan egiten dena modu zehatzagoan ezagutzeko aukera izan zuten. Izan ere, urte gutxi barru kooperatiba bikain honetako kide izan ahalko dira.\nOñatiko Zuazola Institutuko DBH3. eta 4.go ikasleak


Catherine Dickens - Wikipedia, entziklopedia askea.\nEdinburgo, 1815eko maiatzaren 19a\nGloucester Crescent (en)\nLondres, 1879ko azaroaren 22a (64 urte)\nCharles Dickens (1836ko apirilaren 2a - 1858ko ekaina)\nMary Scott Hogarth (en)\nGeorgina Hogarth (en)\nCatherine Dickens Samuel Lawrencek marraztua (1838)\nCatherine Thomson "Kate" Dickens (Edinburgo, Eskozia, Erresuma Batua, 1815eko maiatzaren 19a - London, Ingalaterra, Erresuma Batua, 1879ko azaroaren 22a) Charles Dickens eleberrigilearen emaztea eta bere hamar haurren ama izan zen.\n1836an ezkondu zen Charles Dickensekin eta hamar seme-alaba izan zituzten. Badirudi, ordea, liburuaren salmentek gora egiten zuten bitartean, senar-emazteen arteko harremana gainbehera zetorrela. Senarraren esanetan, Catherine ama eta etxekoandre ezgauza zen eta hainbeste haur izatea leporatzen zion, horrek buruhauste ekonomikoak eragin zizkiolako. Buruko arazoak zituela ere esan zuen.\n1851ean, Londonen, What shall we have for dinner? (Zer afalduko dugu?) izenburuko liburua argitaratu zen. Lady Maria Cuttlerbuck-ek sinatutako lanak afaltzeko 42 menu jasotzen zituen, askotarikoak, bi lagunentzako afari xumeetatik hasi eta hamazortzi afaltiarrentzako oturuntza oparoetaraino. Londres viktoriarrean gastronomiarekiko interesa gora ari zen, atzerriko sukaldaritza lantzen zuten jatetxe kopurua bezala. Errezeta bilduma hura best-seller bihurtu zen berehala. Liburuaren jatorrizko ediziorik ez da gorde eta, horregatik, ez da jakin zehazki urte hartako zein garaitan argitaratu zen. Baina urrirako agortua zegoen, bigarren edizioa orduan argitaratu baitzen. Gutxienez bost berrargitalpen egin zituzten 1860. urtea bitartean. Gerora jakin zen Lady Maria Cuttlerbuck izengoitia zela –frantziar komedia bateko pertsonaia baten izena da– eta liburua Charles Dickens idazle ospetsuaren Devonshire Terraceko etxean idatzi zela. Adituek uste dute hitzaurrea nobelagileak berak idatzi zuela, baina zalantzarik ez dute edukia Catherine Dickens emazteak idatzi zuela.\n1858ko ekainean banandu ziren eta Catherinek etxea eta zaharrena ez beste seme-alaba guztiak utzi behar izan zituen. Eta hala ere, senarrarekiko leialtasuna agertu zuen hil arte.\nAzken urteotan Catherine Dickens hizpide duten hainbat lan kaleratu dira. What shall we have for dinner? berrargitaratu zuten 2005ean, hari buruzko bi ikerlan argitaratu dira eta BBCk dokumental bat ekoiztu zuen 2011n.\n↑ a b c d Irazustabarrena, Nagore. (2016ko irailak 4). «Zer afalduko dugu?» Argia CC-BY-SA lizentzia.\nOrriaren azken aldaketa: 11 martxoa 2021, 23:52.


San Silbestre lasterketa, maila guztetako korrikalarientzat - Oarsoaldeko Hitza : Oarsoaldeko Hitza\nSan Silbestre lasterketa, maila guztetako korrikalarientzat\nBihar zabalduko du San Silbestre lasterketarako internet bidez izena emateko epea EAT Errenteriako Atletismo Taldeak.\nBihar zabalduko du San Silbestre lasterketarako internet bidez izena emateko epea EAT Errenteriako Atletismo Taldeak. Aldaketa nagusia izango du lasterketak aurten, izan ere antolatzaileek zehaztu dutenex, ezingo da taldeka parte hartu. Horren ordez, zirkuituari buelta bat emateko aukera izango da aurten, 3,5 kilometro egiteko aukera eta horretarako dortsal berdea banatuko diete korrikalariei, edo ibilbideari bi buelta emateko aukera. Azken aukera horrekin 7 kilometro egingo dituzte korrikalariek, eta horiei dortsal gorria banatuko diete. Herritar guztiei eman nahi diela lasterketan parte hartzeko aukera EAT-k, eta horri begira egin dutela aurtengo aldaketa esan dute, “maila guztietako korrikalariak nahi ditugu San Silbestrean”. Guztira 1.000 dortsal banatuko dituztela aurreikusi dute urte amaireako lasterketaren harira. San Silbestre txikia ere San Silbestre txikia ere antolatuko du Errenteriako Atletismo Taldeak. Horren harira, Oarsoaldeko eskola guztietan Eskola Kirola programaren koordinatzailearen bidez dortsalak eskuratzeko aukera izango dutela ikasleek jakinarazi dute lasterketaren antolatzaileek.


Jump 2006 industria diseinu sariak erabakita - Debagoiena - Goiena.eus\nJump 2006 industria diseinu sariak erabakita\nAstelehenekoGoienkaria 2006-10-09 10:46\nEpaimahaiak erabaki berri ditu Fagorrek eta Mondragon Unibertsitateak Eusko Jaurlaritzarekin eta BAI berrikuntza agentziarekin elkarlanean sortutako Jump 2006, gazteendako nazioarteko industria diseinu sariketako irabazleak.\nHala, proiektu berritzaileenaren saria Lander Ugarte eta Ainara Atorrasagastik jaso dute Air Screen lanarekin; proiektu ausartenaren saria Yan Wu-k jaso du Microwave lanarekin eta proiektu originalenaren saria Anders Landstonek eroan du Rent A Kitchen lanarekin. Proiektuok www.fagor.com helbidean ikus daitezke.\nLehiaketaren lehenengo edizioa izan da eta bultzatzaileek sortu dute gazteen artean industria diseinua bultzatzeko eta etxe tresna elektrikoen arloan irudimena askatzeko. 20 herrialdeko 220 proiektu jaso dituzte.


Gerra izoztuak | atzerria | GAUR8 - mila leiho zabalik\nIrabazi eta galdu gabe, Estatuaren konponbide demokratikorako borondaterik gabe, nazio askapen mugimenduak jakin du, asmatu du, betiko helburuak bide berrietatik bilatzen\nNazio askapen mugimenduak ez dira nazio askapen mugimendu erabiltzen dituzten borroka tresnengatik, baizik eta dauzkaten helburuengatik. Badira borroka armatua erabili eta gero erabiltzeari utzi diotenak, oraindik ere borroka armatua darabiltenak eta borroka armatua sekula erabili ez dutenak. Gutxi dira, bat ere ez esatearren, borroka armatuaren hautua egin eta 50, 60 urte geroago beren helburuak borroka armatuaren bidez lortuko dituztela uste dutenak. Gehienek lehenago galdu edo irabazi dute, edo gatazkaren konponbidea lortu, elkarrizketaren eta akordioaren bidez. Irabazi zuten, esaterako, Fidel Castroren gidaritzapean Kubako iraultza gauzatu zutenek, eta galdu, berriz, Tamil Tigreek, bi adibide jartzearren. Irabazteak ez du garaipena betikotzen, egunero sortzen baitira erantzun beharreko arazo eta gatazka berriak. Eta galtzeak ez du arazoa desagerrarazten, ez bada porrotak disidente taldearen desagertze fisiko erabatekoa dakarrela. Edonola ere, borroka ez da eten, eguneroko lana baita mundu justuago bat eraikitzea.\nGehiago dira irabazi edo galdu gabe borroka bide baketsu eta demokratikoen bidez jarraitzeko konponbidea lortu dutenak, elkarrizketa eta akordioa baliatuta. Hego Afrika eta Irlanda sar genitzake, besteak beste, talde horretan. Jokorako arau berriak, demokratikoagoak, adostea da horrelako prozesuen gakoa. Galtzea edo irabaztea ez dago ziurtatuta. Arriskua eta aukera parez pare.\nDuela gutxira arte, bi aukera bakarrik zeuden horrelako gatazketan. Bat, gerraren bidez galtzea edo irabaztea, eta, bi, joko arau berriak lortzea konponbide prozesu adostu baten bidez. Gatazka asko, gehienak, aldiz, bi egoera horien erdian betikotzen ziren. Nazio askapen mugimenduek ez zuten irabaztea lortzen, baina galtzea ekiditen zuten. Eta estatuek ez zuten joko arauak, gatazkaren arrazoi eta ondorioak, desagertzeko inolako borondate eta gogorik erakusten. Gatazkaren jarraipenak, edo hobe esanda, askapen mugimenduek irabazteko zituzten aukera urriek statu quo-a ere betikotzen zutelako. Hirugarren biderik gabe, alternatibarik gabe, asko dira tarteko egoera horretan izoztuta geratu diren gatazkak, horrek dakartzan ondorioekin: norbere helburuak ezin lortzea eta giza sufrikario izugarriek etenik ez izatea.\nEuskal Herriko prozesuak hirugarren aukera bat marraztu du, eta esango nuke munduko hainbat tokitan esperantza berriak piztu dituela. Irabazi eta galdu gabe, Estatuaren konponbide demokratikorako borondaterik gabe, nazio askapen mugimenduak jakin du, asmatu du, betiko helburuak bide berrietatik bilatzen. Eta gaur dudarik ez dago, eginiko hautuan asmatu egin zela. Horrek, baina, ez du garaipena, ez eta porrota ere ziurtatzen. Bide berrian berriro eta etengabe asmatu beharko da, baldin eta bere helburu nagusiak eskuratzeko aukerarik izan nahi bada.\nEta bide berri horretan berebiziko garrantzia hartzen du une oro nondik gatozen oroitzea eta gure helburu nagusiak zeintzuk diren ez ahaztea. Zenbaitetan borroka tresnak eta helburuak nahasteko joera daukate askapen mugimenduek. Baina ez bakarrik borroka armatu garaietan, baita lanabes demokratiko, baketsu eta elektoralen bidez borrokatzen direnean ere. Adibide bat jartzearren, askorentzat gobernura iristea da helburua. Nazio askapen mugimendu batentzat, bere herriaren independentzia eskuratu nahi duen horrentzat, tresna baino ez da. Eta gobernuan egoteak ez badio estatua eraikitzen laguntzen, ez dio askorako balioko.\n«Gerrara ohitu zintezke baina gerra egon badago» dio Hertzainak taldearen abesti famatuak. Eta hori da, nire ustez, azken gakoa eta nagusia. Ez ahaztu sekula. •


Isasi Auzunea eta Isasi Bidea sartuta daude garbiketako III. mailan, horrek esan nahi du hau:\n1.\tGarbiketa astero 2 egunez.\n2.\tGauzatzen diren eragiketak: astero 2 egunez iñarratze mekanikoa edota espaloi eta zintarrien esku-erratzen bidez. Astearte eta larunbatetan. Paperontziak hustu, astero 2 egunez. Paperontzien garbiketa, hilean behin. Galtzaden baldeatze mekanikoa, urte guztian zehar astean behin. Espaloi, plaza, aterpe, e.a.en baldeatze mekanikoa/eskuzkoa astean behin. Galtzaden baldeatze mekanikoa astean behin urte guztian zehar. Espaloi, plaza, aterpe, e.a.en baldeatze mekanikoa/eskuzkoa astean behin.\nEskolarako sarreretan bi paperontzi ipinita daude.\nBabes-hesia eta txirristak konpondu egin dira -txirristak aukera batean baino gehiagotan- asanbladak izan diren eta dokumentu hau idatzi den denboraren epe eta tarte barruan.\nHerriko Etxeak deritzo dagoen argia nahikoa dela. Puntualki, pantaila begetalak argien zona inbaditu ahal izan du, baina, arau orokor legez, argien azpitik mantentzen da beti. Hala ere, gaur egun egiten ari den argitasunari buruzko auditoriak informazio zehatzagoa emango digu, argitasunaren nahitasunaz edo ezaz, baita puntu horretan ere.\nGai hori proposatu egin da Ugarteko lehentasunen inkestan eta 37. lekuan geratu da 3 punturekin.\nHala udal zerbitzu teknikoen, nola udaltzaingoaren iritzia da ispiluen soluzioa aparteko kasuetan baino ez dela erabili behar, hau da, erabateko ikusgarritasun faltako egoeren ezaugarri direnak. Ez da Ugarteko asanbladan proposatutako kokapen horren kasua; beraz, ez dute aholkatzen ispilu hori ipintzerik.\nGarbiketa Sagastin, hala nola Gipuzkoa, Goienuriko kantoiak, Goienuri 26tik Arraño bideko bidagutzeraino, Ellakuri, Isasi, Sagasti, Letziaga Bidea 7ra arte eta Ugarterako kalejoi eta kalezuloena, III. Mailakoa edo gradukoa da. Horrek esan nahi du hau:\n2.\tGauzatzen diren eragiketak: astero 2 egunez iñarratze mekanikoa edota espaloi eta zintarrien esku-erratzen bidez. Astearte eta larunbatetan. Paperontziak hustu, astero 2 egunez. Paperontzien garbiketa, hilean behin. Galtzaden baldeatze mekanikoa, urte guztian zehar astean behin. Espaloi, plaza, aterpe, e.a.en baldeatze mekanikoa/eskuzkoa asten behin. Galtzaden baldeatze mekanikoa astean behin urte guztian zehar. Espaloi, plaza, aterpe, e.a.en baldeatze mekanikoa/eskuzkoa astean behin.\nSalbuespenez, jaietan, garbiketa arazoak handitzen dira auzoan; aldi horretan kale garbiketa indartu eta errefortzatu egiten da, are gehiago, behin jaiak amaituta, auzo osoa mangeraz garbituta.\nHerriko Etxea hedatzen ari da auzoetara era progresiboan Sorgin Zapatuak programako ekitaldiak.\nHerriko Etxe honi 2010-03-15 egunean entregatu zitzaion Zumalakarregi, Ardantzazar eta Lamuza kaleetako trafikoaren azterketa bat dago.\nDokumentu horretan ondoko arazoak topatu dira:\n1.- Erretentzioak ibilgailu astunen maniobrengatik.\n2.- Erretentzioak aparkatzeagatik.\n3.- Erreia bikoitzean aparkatuta uztea.\n4.- Erretentzioak Motxotekalen.\n5.- Larrialdiak Lamuza kalean.\nEra berean, goian aipatu diren arazo horien soluzio legez apuntatzen dira hauek:\n1.- Eskola Ordutegia mailakatzea eta puntako orduetan garbiketa lanak (kalekoa eta hondakin bilketa) egitea saihestea.\n2.- Nahiz eta salbuespenezko trafikoa den, ibilgailu astunentzako errodadura zonak zabaltzea.\n3.- Bide-zati kritikoetan aparkamendu maniobrak eta zama-lanak denbora batez debekatzea.\n4.- Erabiltzea Udaltzaingoa trafikoa diziplinatzeko.\n5.- Erabiltzea Udaltzaingoa eskoletako oinezkoen joan-etorriari lehentasuna emateko eta babesteko.\n6.- Era arinean aparkatzeko zonak sortzea.\n7.- Oinezkoen bide konexioak hobetzea.\nHerriko Etxeak sakon aztertuko du txosten proposamen hori eta ebaluatuko du hori aplikatzeko aukerarik dagoen ala ez.\nUdaltzaingoaren arduradunaren iritziz, arazo horren soluzioa bada "bi noranzkoak bat bihurtzea" Zumalakarregi eta Virgen del Carmen-Nerbioi arteko galtzada-zatiko esparruan. Bere ikuspegiaren arabera: "zirkulazioa bi noranzkoetan banatzerakoan, Zumalakarregin dagoen arazoa erdira jaisten da" eta gehitzen da aparkalekuen zenbatekoa, lerro bateko aparkalekuak bateria erakoak bihurtzeko aukera ahalbideratzen duelako.\nIgerilekuak eta ingurua hobetzeko proposamena 22. lekuan geratu da herri osoko lehentasunen inkestan. Ugarteko inkestan 10. lekuan geratu da, 399 punturekin.\nBESTE HIRI ETA HERRIETAN ERABILI DITUZTEN IRTENBIDEAK AZTERTZEN.\nUgarteko lehentasunen inkestan, proposamen hori 8. lekuan geratu da, 467 punturekin.\nUgarteko lehentasunen inkestan 5. lekuan geratu da, 494 punturekin.\nHerri osoko lehentasunen inkestan, 4. garrantzizko lekuan geratu da 1.960 punturekin.\nARATEKOAREN GOMENDIA (10/2011)\n1 Oraindik egin ez duten herri-administrazioek arau dezatela, egokia deritzoten lege tresnaren bidez, euren eskumeneko zirkulazio bideetan abiadura murriztaileen instalakuntza edo, berariazko adierazpenaren bidez, beste herri-administrazioek indarrean dituzten arau teknikoei atxiki dakizkiela.\n2 Edozein egoeratan, adostu dituzten edo, hala balitz, atxiki zaizkien arau teknikoei behar den publizitatea eman diezaietela, arauketak eragiten dien erabiltzaile guztiek ezagut ditzaten.\n3 Instalakuntza horien arauketan abiadura murriztaileak ezartzeko arauketa proposamena zuzenean eragindako erabiltzaileen eta profesional elkarteen ordezkariekin eztabaida ditzatela.\n4 Administrazioen koordinazio printzipioari jarraituz, Errepide Plan Orokorraren batzordearen edo egokitzat jotzen den beste plataforma baten bidez, eta udal elkarteen ordezkarien parte hartzearekin, abiadura murrizteko instalakuntza bakoitzaren izen bateratuak eta autonomia erkidegoko herri-administrazio guzti edo gehienentzat komunak izan litezkeen diseinu eta ezarpen irizpideak susta daitezela.\n5 Bideak arriskutsuak direla eta zirkulazio seinaleak errespetatzen ez direla ikusita, koordinatuta, kontzientziazio neurriak eta legea eta abiadura mugak betetzea sustatzeko beste neurri batzuk ezar daitezela, ahal den neurrian, halako instalakuntzen ugalketa saihesteko xedez.\nProiektua egon badago, 2010ean egindako lehiaketa baten emaitza da. Dena den, onartzeke dago oraindik. 1.537.000 euroko aurrekontuak finantzaketa behar du.\nHerri osoko lehentasunen inkestan, Azoka Plaza eraberritzeko proposamena 8. lekuan geratu da, 1.663 punturekin.\nErdiguneko inkestan, hirugarren lekuan geratu da 1.622 punturekin.\nPlanak 3 milioi m2tik gorako eremu bati eragingo dio. Erdigunean santutegia dago.\nGaur egun erredaktatzen ari da Plana. Aldez aurretik egin da parte hartze prozesu bat; horren emaitzak kontsulta daitezke fitxa honetan.\nGero eta gehiago dira garraiobide jasangarriagoen alde daudenak. Bizikletak bere tokia eskatzen du. BESTE HIRI ETA HERRIETAN ERABILI DITUZTEN IRTENBIDEAK AZTERTZEA\nHerri osoan egindako lehentasunen inkestan bidegorrien sarea hobetzeko proposamena 9. lekuan geratu da, 1.519 punturekin.\nKontsumo-ohiturak eta garraioa planifikatzeko modua direla medio, autoaren presioa neurriz kanpo hazi da.\n2001 urteko data duen udalerriko aparkalekuei buruzko azterketa bat dago, Kantabriako Unibertsitateak erredaktatutakoa. "Laudio udalerrian trafikoa eta aparkamenduaren antolamendu integrala".\nHerri osoko lehentasunen inkestan, arazo hori bigarren lekuan geratu da, 2.627 punturekin.\nBeste tokiren artean, herritar batzuek institutua (UDALAZ GAINDIKO ESKUMENA) proposatu dute alternatiba gisa.\nHerri osoko lehentasunen inkestan, 10. lekuan geratu da, 1.508 punturekin. Inkestan sartu den proposamenaren erredakzioa ondoko hauxe da: "ipintzea estalpeak zona publikoetan, horiek erabili ahal izateko euria ari duenean ere."\nHerri osoko lehentasunen inkestan, eskaera hori geratu da 26. lekuan geratu da, 514 punturekin.\nTOKIKO 21 AGENDAREN ETA JASANGARRITASUN PLANAREN HELBURUETARIKO BAT.\nHerri osoko lehentasunen inkestan, 14. lekuan geratu 1.310 punturekin.\nHaurrentzako jolas-parkea handi bat sortzea 20. lekuan geratu da inkesta orokorrean, 1.016 punturekin.\nZentro Soziala hobetzea adineko pertsonentzako, 23. lekuan geratu da inkesta orokorrean, 743 punturekin.\nTOKIKO 21 AGENDAREN HELBURUETARIKO BAT DA\nHerri osoko inkestan 16. lekua okupatu du 1.252 punturekin.


Iluntasunean beti pizten da argi bat | Kultura | GARA Euskal Herriko egunkaria\nIluntasunean beti pizten da argi bat\n«Irteera argiak» Eñaut Elorrietak bakarka egiten duen bigarren diskoa da, «Deserriko kantak» lanaren ostean. Beste argi guztiak itzaltzen direnean pizten diren argiez mintzo da bertan, eta, horretarako, «soinu natural eta berezien bila» joan da. Erredundantzia ez interesgarrietatik alde egin du. «Emozioak bilatu ditut dramatik eta euforiatik pasatu gabe», azaldu du. Lehen zuzeneko kontzertua Andoaingo Bastero kulturgunean eskainiko du, hilaren 22an.\nBi urteko lanaren fruitua da “Irteera argiak” (Elkar). Tarte horretan barrura begira jarri da Eñaut Elorrieta (Gernika, 1975), gero kanpora begira jartzeko. Eta soilik grabatu ondoren, diskoa entzuten jarri zenean, ohartu zen musikaria «ahotsarekin soilik hasi eta ahotsarekin soilik bukatzen» dela. Bederatzi kantu dira plazaratu dituenak. Lau berak idatziak dira, eta bidelagun izan ditu zeregin horietan gainontzekoak idazteko Uxue Alberdi, Bernardo Atxaga, Jose Luis Otamendi eta Joseba Sarrionandia idazleak.\nElorrietaren bakarkako lehen diskoa, “Deserriko kantak” (2013), «kontzeptuala» zen gaiari zegokionez; bigarren hau ez du termino horietan kokatu, baina musikalki hala dela kontatu zuen atzo. «Joan gara soinu natural eta berezien bila. ‘Irteera argiak’ beste guztiak itzaltzen direnean pizten diren argiez mintzo da, larrialdi egoeretan pizten direnez», zehaztu zuen.\nDiskoa bidaien bidez aletu zuen atzo, Donostian egindako aurkezpenean. Horietako bat da «heriotzatik bizitzara» doana. Ziklo aldaketak aipatu zituen, tartean, eta besteak beste, Euskal Herriak bizitu duena, garai bat itxi eta beste bat irekiz. Inguratzen gaituenak ez ezik, azalean bizitakoak ere jaso ditu. «Nire ziklo bitala ere hemen dago. Azken urteotan gauza garrantzitsuak bizi izan ditut: aitatasuna, galerak nire inguru hurbilean…», aipatu zuen.\n“Deserriko kantak” lanean behar zuen «deseraiki», eta hori «obsesioa« izatera ailegatu zela aitortu zuen. Ondoren, “Harian” proiektuarekin biluztu egin zen. Orain, «eraikitzera» etorri da. Horretarako sasoia zela sentitzen zuen.\n«Gai sozialetatik gai existentzialetara» da beste bidaia bat, tartean landuz maitasuna, heriotza, bizitza… Bere galbahetik betiere. Ildo horretan, bere lan pertsonalena dela uste du. «Ziklo aldaketa honek laguntzen digu ikusten orain arte politikotzat ez genituen gaiak ere oso politikoak direla: gurasotasuna, etxekotasuna, maitasuna bera...», aipatu zuen.\nDrama eta euforiarik gabe\nIluntasunetik argira ere egin du bidaia. «Gai gordinak jorratzen ditut disko honetan, baina badago kantu guztietan nahi bat argira joateko». Eta hortxe izenburuaren azalpena: “Irteera argiak”. Saiatu da «sakonkeriatik alde egiten sakontasuna galdu gabe», eta, horretarako, hainbat estrategia erabili ditu: nagusiena erredundantzia ez interesgarrietatik alde egitea. «Letra bat oso dramatikoa bazen, saiatu naiz doinuarekin hori ez indartzen, gauza sakonez hitz egitean hitz arinak erabiltzen, melodia ez dramatikoak baliatuta». Formula horrek gehiago urbiltzen zuen interesgarria zitzaion «leku horretara». «Emozioak bilatu ditut dramatik eta euforiatik pasatu gabe».\nBakardadetik elkarbanatzera ere jauzi egin du. Edo bidaiatu. Elorrietaren hitzetan, prozesua «oso bakartia» izan da, eta «goizeko» diskoa da, izan ere, eguneko lehen izpiekin Getariako baserri batean aritu da lanean. Ondoren hasi zen elkarbanatzen, lehendabizi letrak Uxue Alberdirekin eta ondoren musika Ruben Caballerorekin.\nSorkuntza fasean aldaketa ere bizi izan du lan honekin. «Normalean grabaketa estudiora gauzak oso lotuta joaten naiz, baina orain, lehen aldiz, bertan konpartitu nuen lana, irekita joan nintzen». Hortxe izan du erronka, aitortu zuenez, «nahiko kontrolatzailea» baita.\nDisko hau «ahotsaren aldeko apustua» da. Garbi adierazi zuen Elorrietak: «Tonu baxuagoan aritu naiz eta giro ilunagoetan murgildu naiz». Letrei, dagokienez, ahotsa gehiago landu du, eta «lurra eman» dio bildumari. «Baxua sartu dugu. Nire obsesioa ere bazen hori: ahotsa eta gitarrarekin bakarrik defenda zitezkeen abestiekin soilik egin dut aurrera, horregatik, beste asko bidean gelditu dira», onartu zuen.\nAurkezpen birako lehen kontzertua hilaren 22an izango da, Andoaingo Bastero kulturgunean. Ondoren etorriko dira Urruña (azaroaren 24an Iturbidea aretoan), Bilbo (abenduaren 1ean Arriaga antzokian) eta Donostia (abenduaren 22an Victoria Eugenia antzokian).


OngiEtorriOihanera lankidearen ekarpenak - Wikipedia, entziklopedia askea.\nOngiEtorriOihanera(r)entzat eztabaida Blokeatze erregistroa igoerak erregistroak gehiegikerien erregistroa\n18:20, 13 abuztua 2019 ezb. hist -1.595 Lankide:OngiEtorriOihanera  Orrialdetik eduki guztia ezabatzen azken aldaketa Etiketak: Ikusizko Editorea: kommutatua Husten\n18:19, 13 abuztua 2019 ezb. hist -13 t Lankide:OngiEtorriOihanera  Etiketa: Ikusizko edizioa\n18:19, 13 abuztua 2019 ezb. hist +19 Lankide:OngiEtorriOihanera  Etiketa: Ikusizko Editorea: kommutatua\n18:17, 13 abuztua 2019 ezb. hist +1.589 B Lankide:OngiEtorriOihanera  Orri berria: «= Fundación Mundubat = '''Mundubat''' o la '''Fundación Mundubat es una ONG vasca que trabaja en tres ámbitos principales: derechos humanos, igualdad de género y soberanía a...» Etiketa: Ikusizko edizioa\n18:05, 13 abuztua 2019 ezb. hist -1 t Mundubat Fundazioa  Etiketa: Ikusizko edizioa\n16:55, 1 abuztua 2019 ezb. hist +5.741 Mundubat Fundazioa  Etiketa: Ikusizko edizioa\n15:48, 1 abuztua 2019 ezb. hist +153 t Mundubat Fundazioa  Dokumentalen eguneraketa Etiketa: Ikusizko edizioa\n10:48, 26 uztaila 2019 ezb. hist +781 Mundubat Fundazioa  Irudien gehiketa. Etiketa: Ikusizko edizioa\n10:19, 26 uztaila 2019 ezb. hist +10 Mundubat Fundazioa  Etiketa: Ikusizko Editorea: kommutatua\n12:53, 9 uztaila 2019 ezb. hist +124 Mundubat Fundazioa  Etiketa: Ikusizko edizioa\n11:48, 26 ekaina 2019 ezb. hist +357 Mundubat Fundazioa  Etiketa: Ikusizko edizioa\n14:26, 21 ekaina 2019 ezb. hist +1.286 B Mundubat Fundazioa  Orri berria: «'''Mundubat''' edo '''Mundubat Fundazioa''' Gobernuz Kanpoko Erakundea da. Hiru ardatz nagusietan egiten du lan: giza eskubideak, generoa eta elikad...» Etiketa: Ikusizko edizioa\n19:00, 20 ekaina 2019 ezb. hist +10 Iker Beñaran  →Erreferentziak Etiketa: Ikusizko edizioa\n18:59, 20 ekaina 2019 ezb. hist -136 Iker Beñaran \n18:50, 20 ekaina 2019 ezb. hist +170 Iker Beñaran \nOngiEtorriOihanera: Azpiorrialdeak • Baimenak • Erregistratze data • Edizioen zenbaketa • Sortutako artikuluak • Wikimedia proiektu guztietako ekarpenak • Kontuak


Gasteizko hilketa matxista "jendaurrean eta aho batez" gaitzetsi du udalak : Oarsoaldeko Hitza\nGasteizko hilketa matxista "jendaurrean eta aho batez" gaitzetsi du udalak\nGizon batek neska laguna hil eta bere buruaz beste egin du ondoren; bi adingabeko seme zituzten. 2003tik 112 emakume hil dituzte Euskal Herrian.\nSan Pedroko frontoiaren kanpoaldean dagoen seinalea.\nGasteizen gizon batek neska laguna hil du, eta bere buruaz beste egin du ondoren. Gertakaria atzo goizean jazo zen Gasteizko Sansomendi auzoko etxebizitza batean. Emakumeak 37 urte zituen eta gizonezkoak 42. Bikotearen bi semeak adingabeak dira: 13 eta 17 urte dituzte.\nIndarkeria matxistaren ondorioz 2003. urtetik hildako 112. emakumea da Euskal Herrian.\nGertakari hori dela-eta, Pasaiako Udalak “jendaurrean eta aho batez” adierazi nahi izan du, gaitzespen adierazpen batean, emakumeenganako indarkeriaren aurkako jarrera agertzen jarraituko duela: “Horrelako gertaerak ez ditugu gure gizartean onartzen, eta erakunde, elkarte eta herritarrok lanean jarraituko dugu, emakumeok indarkeria matxistarik gabe bizi gaitezen”.